Rezultati pretrage za: DSK\nSkender Hiseni i zvanično koordinator Prištine u dijalogu sa Beogradom\nFunckioner Demokratskog saveza Kosova Skender Hiseni imenovan je za prištinskog koordinatora u dijalogu sa Beogradom, potvrđeno je iz kosovske vlade.\nMinistar prosvete, nauke i tehnološkog razvoja Mladen Šarčevići predsednici reprezentativnih sindikata potpisali su danas Posebni kolektivni ugovor za zaposlene u ustanovama predškolskog vaspitanja i obrazovanja čiji je osnivač Republika Srbija, Autonomna pokrajina i jedinica lokalne samouprave.\nGaši: Srbija više neće biti u prednosti\nŠef poslaničke grupe Demokratskog saveza Kosova (DSK), Arben Gashi, izjavio je danas u danas u parlamentu da je izbor nove prištinske vlade nova realnost, da su uspostavljeni novi standardi i da Srbija više neće biti u prednosti.\nDanas se zatvara bolnica na Beogradskom sajmu, pacijenti se prebacuju u Mladenovac\nDanas će biti zatvorena privremena bolnica na Beogradskom sajmu. Pacijenti će biti prebačeni u Specijalnu bolnicu u Mladenovcu.\nPriština: Objavljen koalicioni sporazum, dijalog po uklanjanju prepreka\nNastavak dijaloga Beograda i Prištine uklanjanjem svih prepreka i uz posredovanje Evropske unije i SAD - jedna je od 12 tačaka koalicionog sporazuma Demokratskog saveza Kosova (DSK) i Srpske liste o koalicionoj vladi, koji je danas objavljen u Prištini.\nPredškolska ustanova u Ropotovu obeležava 39. rođendan\nPredškolska ustanova "Pčelica Maja", sa sedištem u Velikom Ropotovu, danas obeležava 39 godina od kako je osnovana u Kosovskoj Kamenici.\nHoti danas Predsedništvu DSK predlaže ministre, imena već u medijima\nLider Demokratskog saveza Kosova Isa Mustafa rekao je da će kandidat za premijersko mesto i njegov stranački kolega Avdulah Hoti danas predložiti imena ministara za sastav nove kosovske vlade, prenosi Gazeta Ekspres.\nMustafa: Odluka Ustavnog suda dokaz da pravda deluje\nPredsednik Demokratskog saveza Kosova, Isa Mustafa, izjavio je da je presuda Ustavnog suda u korist Hašima Tačija, povodom njegovog dekreta o imenovanju Avdulaha Hotija za mandatara za sastav nove vlade, dokazala da na Kosovu pravda deluje.\nPotpredsednik Demokratske partije Kosova Enver Hodžaj izjavio je danas da probni protest, koji je organizovalo Samoopredeljenje, predstavlja pritisak na Ustavni sud Kosova.\nAbraši: Sporazum DSK sa Srpskom listom biće objavljen nakon formiranja vlade\nŠef poslaničke grupe Demokratskog saveza Kosova Arban Abraši izjavio je da će koaliconi sporazum te stranke sa Srpskom listom biti objavljen nakon što bude formirana nova kosovska vlada, prenosi Kljan Kosova.\nMeđugradski saobraćaj na Kosovu i Metohiji samo uz posebnu dozvolu\nMinistarstvo zdravlja saopštilo je danas da će funkcionisanje međugradskog saobraćaja na Kosovu, u okviru druge faze relaksacija mera, biti moguće samo uz posebnu dozvolu, prenosi Gazeta Ekspres.\nDopremljeni paketi pomoći za socijalno ugrožene u opštini Gračanica\nU magacin kriznog štaba opštine Gračanica u Lapljem Selu dopremljeno je 345 paketa sa osnovnim životnim namirnicama i sredstvima za higijenu, koji su namenjeni srpskim i nealbanskim socijalno ugroženim porodicama. Pomoć su obazbedili nemačka nevladina organizacija „Help“, švedska agencija za razvoj i danski savet za izbeglice.\nPokret Samoopredeljenje optužuje Tačija i DSK da slede Ustav Srbije\nPredstavnik Pokreta Samoopredeljenje i aktuelna šefica kabineta ministarke pravde Bljerima Salahu optužila je predsednika privremenih prištinskih institucija Hašima Tačija i DSK da su odluku o novom mandataru doneli poštujući Ustav Srbije.\nMustafa danas predstavlja sastav nove vlade i detalje sporazuma poslanicima DSK\nPredsednik Demokratskog saveza Kosova Isa Mustafa održaće danas sastanak sa parlamentarnom grupom svoje stranke, kako bi im predstavio članove nove vlade i dobio njihovo odobrenje, prenosi Gazeta ekspres.\nPriština: Kandidati DSK za ministre\nNakon što je dobio zeleno svetlo od predsednika privremenih prištinskih institucija Hašima Tačija da formira parlamentarnu većinu za formiranje nove vlade, Demokratski savez Kosova započeo je razgovore sa Alijansom za budućnost Kosova i Inicijativom.\nDSK nije poslao ime kandidata, još uvek nema dekreta za novog premijera\nDemokratski savez Kosova (DSK) još uvek nije poslao ime svog kandidata za premijera, uprkos činjenici da je predsedniku te stranke Isi Mustafi upućen zahtev od strane kosovskog predsednika Hašima Tačija.\nInicijativa mladih: Umesto napada na Gašija, pravda za žrtve\nInicijativa mladih za ljudska prava Kosova smatra da umesto napada na Škeljzena Gašija zbog njegove izjave da su pripadnici nekadašnje OVK počinili zločine nad srpskim civilima, treba tražiti pravdu za sve civilne žrtve rata na Kosovu.\nAvdulah Hoti novi premijer?\nPrištinska Gazeta Ekspres javlja da se očekuje da će funkcioner DSK Avdulah Hoti biti nominovan za premijera, iako je rasprava o tome unutar stranačkih organa upravo u toku.\nDSK danas o mandataru za sastav nove vlade\nPredsedništvo Demokratskog saveza Kosova razgovaraće danas o imenu mandatara za sastav nove vlade, prenosi Kljan Kosova.\nPrema pisanju Kohe, očekuje se da će ukidanje mera reciprociteta biti među prvim odlukama koje će doneti Demokratski savez Kosova (DSK), ukoliko preuzme novu kosovsku vladu.\nKurti: DPK ne vidimo kao partnera u sledećoj koaliciji\nVršilac dužnosti premijera Kosova i predsednik Samoopredeljenja Aljbin Kurti isključio je mogućnost koalicije sa Demokratskom partijom Kosova Kadrija Veseljija, navodeći da bi ta stranka morala da bude reformisana, prenosi Gazeta Ekspres.\nMustafa: Dobio sam podršku za koaliciju sa ABK i NISMA\nPredsednik Demokratskog saveza Kosova (DSK) Isa Mustafa izjavio je da je na sednici Glavnog odbora stranke dobio "zeleno svetlo" za formiranje koalicije sa Alijansom za budućnost Kosova čiji je lider Ramuš Haradinaj i NISMA Fatmira Ljimaja kako bi formirao novu Vladu Kosova, prenosi Gazeta Ekspres.\nOsmani: Veljiu, koji nije uopšte učestvovao na izborima, postao je najglasniji u DSK posle izbora\nPredsednica Skupštine Kosova, ujedno zamenica predsednika Demokratskog saveza Kosova (DSK) Vjosa Osmani izjavila je večeras da Agim Veljiu, koji je bio protiv koalicije sa Samoopredeljenjem, nije trebalo da bude deo kosovske vlade.\nMustafa: Samoopredeljenje zaplenilo javna preduzeća, DSK nije glasao za odbore\nLider Demokratskog saveza Kosova Isa Mustafa optužio je svog doskorašnjeg koalicinog partnera, Pokret Samoopredeljenje, da je izvršio politizaciju odbora u tri javna preduzeća, prenosi Gazete ekspres.\nVarhelji: CG ima obavezu zaštite crkvenih prava i imovine\nKomesar za proširenje Oliver Varhelji kaže da Crna Gora u okviru pregovaračkog Poglavlja 23 ima prelazno merilo koje se tiče ljudskih prava, a koje je obavezuje na efikasnu zaštitu religijskih prava i crkvene imovine.\nMustafa: Zbog Kurtija SAD nama uvodi sankcije, a ne Srbiji\nPredsednik DSK, Isa Mustafa, izjavio je sinoć da je dobro što je vlada Aljbina Kurtija opozvana, jer je, kako je kazao, i rasprava u parlamentu pokazala koliko su duboke razlike između njegove stranke i Pokreta Samoopredeljenja.\nPriština: Parlament sutra o poverenju Kurtiju\nVanredna sednica kosovskog parlamenta na kojoj će se glasati o poverenju vladi Aljbina Kurtija biće održana sutra u 11 sati, odlučilo je danas predsedništvo kosovske skupštine.\nKosovski premijer Aljbin Kurti izjavio je da sve dok sa koalcionim partnerom Demokratskim savezom ima različit stav o uslovnom odnosno bezsulovnom ukidanju takse, ona će ostati na snazi.\nAnalitičari:Ili kompromis PD i DSK o taksama ili pad vlade\nAko vladajuća koalicija Pokreta Samoopredeljenje i Demokratskog saveza Kosova, Aljbin Kurti i Isa Mustafa, ne postignu dogovor o hitnom i bezuslovnom ukidanju taksi na srpske i proizvode iz BiH, u skladu sa zahtevom SAD, analitičari ne vide rešenje za njen opstanak na vlasti, piše portal RTK pozivajući se na političke analitičare.\nTradicionalni Beogradski maraton biće otkazan zbog proglašene pandemije koronavirusa i neće biti održan u aprilu, kako je bilo planirano, izjavio je jutros zamenik gradonačelnika Beograda Goran Vesić.\nBeogradski sajam automobila "DDOR BG car show", odložen je zbog situacije izazvane korona virusom, a u cilju prevencije i sprečavanja daljeg masovnijeg oboljevanja, izjavila je direktorka Beogradskoj sajma Danka Selić.\nVeljiu optužuje Samoopredeljenje za narušavanje odnosa sa SAD\nKosovski ministar unutrašnjih poslova Agim Veljiu optužio je, na predizbornom skupu Demokratskog saveza Kosova (DSK) u Podujevu, Pokret Samoopredeljenje da narušava prijateljstvo Kosova sa SAD.\nHaziri: Razlike sa Samoopredeljenjem će se brzo otkloniti\nPotpredsednik Demokratskog saveza Kosova Ljutfi Haziri izjavio je večeras da će se razlike koje ta stranka ima sa Pokretom Samoopredeljenje brzo otkloniti, prenosi Koha.\nHaziri: Priština primorana da donese tešku, ali važnu odluku\nLjutfi Haziri, potpredsednik Demokratskog saveza Kosova, članice vladajuće koalicije, poručio je danas da je Priština primorana da donese tešku, ali neophodnu odluku za budućnost i ukine takse.\nOsmani: DSK i Samoopredeljenje nastavljaju razgovore oko ukidanja takse\nPredsednica Skupštine Kosova Vjosa Osmani izjavila je danas da će se nastaviti sastanci sa koalicionim partnerom Pokretom Samoopredeljenje kako bi se dogovorili o pitanju ukidanja takse, prenosi RTK.\nBeogradski sindikat: Narod svedoči istinu u CG, mi smo opevali\nNijedna država u 21. veku ne bi smela da zabranjuje ulazak u zemlju muzičarima i drugim umetnicima i to samo zato što njihova umetnost nije po volji moćnicima, kažu članovi benda Beogradski sindikat kojima nedavno nije dozvoljeno da uđu u Crnu Goru i učestvuju na litijama u Podgorici.\nHiseni: Kurtijeva najava o taksama je politički manevar\nČlan Predsedništva DSK, članice vladajuće koalicije, Skender Hiseni, izjavio je danas da najavljeno ukidanje taksi na srpske i proizvode iz BiH zapravo "politički manevar" kosovskog premijera Aljbina Kurtija s ciljem odlaganja dijaloga.\nNajznačajnije je da postoji jasna EU budućnost za Zapadni Balkan\nMinistar za evropske integracije Jadranka Joksimović predvodila je danas delegaciju Srbije na sastanku ministara inostranih poslova država Višegradske grupe i Zapadnog Balkana, a tom prilikom istakla je da je učešće naše delegacije važno jer su zemlje V4 pokazale da su iskreni prijatelji politike proširenja EU, kao i regiona i naše zemlje.\nPomoćnica direktora Kancelarije za KiM obišla pacijente iz Kosovskog Pomoravlja u Beogradu\nPomoćnica direktora Kancelarije za Kosovo i Metohiju Slađana Marković Stojanović obišla je danas 15 pacijenata iz Kosovskog Pomoravlja koji se nalaze u Specijalnoj očnoj bolnici „Beogradski oftalmološki centar“.\nStevanović u Ženevi o pravima Srba na KiM\nDržavni sekretar Ministarstva spoljnih poslova Nemanja Stevanović učestvovao je na 43. zasedanju Saveta za ljudska prava UN u Ženevi i tom prilikom pozvao na poštovanje međunarodnih normi za verska prava i slobode, ukazao na zabrinjavajuće stanje prava Srba i nealbanskog stanovništva na KiM i uputio poziv međunarodnoj zajednici za primenu mandata UNMIK-a u oblasti ljudskih prava.\nPomoćnica direktora Kancelarije za KiM sutra u poseti oftalmološkim pacijentima sa KiM koji se leče u Beogradu\nPomoćnica direktora Kancelarije za Kosovo i Metohiju Slađana Marković Stojanović obići će sutra, u Specijalnoj očnoj bolnici „Beogradski oftalmološki centar“ petnaest pacijenata iz Kosovskog Pomoravlja, koje su, u januaru mesecu, u Zdravstvenom centru Gnjilane, pregledali stručnjaci iz Beograda, na čelu sa dr Vladimirom Petrovićem i ustanovili da je neophodan hirurški zahvat.\nUoči lokalnih izbora u Podujevu počela borba između Samoopredeljenja i DSK\nUoči lokalnih izbora u Podujevu počela je borba između Samoopredjeljenja i Demokratskog saveza Kosova.\n8:14 Avgust 10, 2020\n20:25 Avgust 09, 2020


Rumunija prvi put proglasila Rusiju neprijateljem - Sputnjik Srbija\n05:04 23 Oktobar 2020\nRumunija prvi put proglasila Rusiju neprijateljem\n© Fotolia / Adina felea\n16:00 09.06.2020 (osveženo 16:07 09.06.2020) Preuzmite kraći link\nRumunija je prvi put nakon Drugog svetskog rata proglasila Rusiju neprijateljskom državom, pokazuje strategija nacionalne odbrane zemlje.\nVlasti se plaše da jačanje veza između Rusije i Moldavije takođe može potkopati bezbednosti u regionu. Bukurešt smatra da akcije Moskve potkopavaju odnose sa zapadnim državama i NATO-om. U strategiji se pominje konflikt na istoku Ukrajine, gde ruska strana, navodno, destabilizuje situaciju.\nStrategija se odnosi na period 2020-2024. godine.


Lazić najbolji Fejsbuk pesnik | Autonomija\nLazić najbolji Fejsbuk pesnik\nKnjiževnik i prevodilac Boris Lazić iz Pariza pobednik je šestog Evropskog Fejsbuk pesničkog festivala\nKnjiževnik i prevodilac Boris Lazić iz Pariza pobednik je šestog Evropskog Fejsbuk pesničkog festivala, održanog proteklog vikenda u okviru Salona knjiga u Novom Sadu, a pobedio je u konkurenciji 496 autora iz 22 zemlje.\nPrvostepeni žiri, koji čine pobednici prethodnih pet festivala iz različitih država, odlučio je o izboru pesama za uži izbor, dok je drugostepeni žiri, koji su činili: Franja Petrinović, Goran Ibrajter, Radovan Vlahović, Zoran Đerić i Simon Grabovac (predsednik), odlučio o dobitniku nagrade.\nLazić je nagrađen za pesmu “Stick Charts”, a do sada je objavio pesničke knjige: “Posrnuće” (1994, Beograd), “Okeanija” (1997, Beograd), “Strašna muzika o beskraju” (s Goranom Stojanovićem, 1999, Pariz), “Psalmi inovernog” (2002, Sremski Karlovci) i “Pesme lutanja i sete” (2008, Beograd), kao i nekoliko proznih.\nU konkurenciji za nagradu bila je i Vladislava Vojnović, autorka nekoliko knjiga poezije i proze. Njenu pesmu, na žalost, nije prepoznao prvostepeni žiri, pa je predsednik drugostepenog želeo da je posebno istakne.\nAutori koji su od prvostepenog žirija dobili glasove su: Marijana Jelisavčić iz Novog Sada, Slaviša Krstić iz Smederevske Palanke, Todora Škoro iz Beograda, Nikola Čavić iz Novog Sada, Nermin Delić iz Sarajeva, Anastasija Jakovljeva Pomogaeva iz Odese, Igor Marković iz Moskve, Elena Prendžova iz Skoplja i Milan Višnjić iz Kučeva.\nNagrada Evropskog Fejsbuk pesničkog festivala podrazukeva objavljivanje samostalne zbirke pesama dobitnika.\nFestival je održan 18. i 19. aprila u okviru 21. Međunarodnog salona knjiga, u organizaciji Banatskog kulturnog centra i Novosadskog sajma.\nFestival okuplja pesnike koji svoje stvaralaštvo predstavljaju na Fejsbuku, a cilj je da se virtuelna pesnička komunikacija pretvori u stvarnu – okupljanjem autora na Novosadskom sajmu.\nZa učešće se ove godine prijavilo 496 pesnika iz Srbije i još 22 zemlje.\nPesnici su učestvovali čitanjem pesama na Novosadskom sajmu, kao i putem Fejsbuka.\nMeđu gostima su bile pobednice ranijih pet festivalskih izdanja – Elena Askarova iz Rusije i Bogdanka Rakić iz Nemačke, kao i pesnici iz Švedske, Slovenije, Hrvatske, Crne Gore i iz brojnih gradova Srbije.


I dalje jak uticaj politike | Nova Ekonomija\nIzrada novog Zakona o javnim nabavkama je u toku, ali nažalost bez minimuma transparentnosti. Time su zainteresovana preduzeća, stručna javnost, kao i građansko društvo, sasvim isključeni iz ovog važnog procesa. A cilj bi, valjda, trebalo da bude sasvim suprotan\nPredstavnici Vlade Srbije do sada su više puta izjavljivali da će novi Zakon o javnim nabavkama biti donesen do kraja ove godine. Prema akcionom planu strategije razvoja javnih nabavki trebalo je da još u martu bude gotov nacrt zakona, ali iako već ulazimo u poslednji mesec godine, o nekom tekstu zakona još nema ni reči.\nTakođe su govorili da se ovog puta, za razliku od prošlih izmena, neće usvajati zakon koji reguliše oblast poslovanja tešku blizu tri milijarde evra ili skoro osam odsto srpskog BDP-a, bez javne rasprave. Kako ističe Dragan Dobrašinović, direktor Topličkog centra za ljudska prava i demokratiju, rad na izradi novog Zakona o javnim nabavkama je u toku, ali je lišen i minimuma transparentnosti, čime su zainteresovani akteri, stručna javnost i građansko društvo u potpunosti isključeni iz ovog važnog procesa.\n„Nažalost, donošenje zakona bez javne rasprave je kod nas ustaljena pojava koja nam najbolje govori o stepenu demokratičnosti našeg društva. To je jedna tužna antidemokratska praksa, potpuno suprotna evropskim vrednostima kojima kao društvo težimo i u koje se zaklinje naša politička elita", kaže za „Novu ekonomiju" Dobrašinović.\nUsklađivanje sa tekovinama EU\nOn napominje da Srbija kao država kandidat od 2012. godine pretenduje da postane punopravan član Evropske unije tako da postoji obaveza da kontinuirano usklađuje svoje zakonodavstvo sa zakonodavstvom Evropske unije.\n„Što se tiče pravnog okvira u oblasti javnih nabavki, on je poslednjim izmenama Zakona o javnim nabavkama u dobroj meri usklađen sa pravnim tekovinama Evropske unije, pre svega u klasičnim javnim nabavkama i nabavkama u sektoru komunalnih usluga. Zakonodavstvo u pogledu javnih nabavki u oblasti odbrane i bezbednosti još uvek sadrži više izuzeća i u narednom periodu ga treba u potpunosti uskladiti sa direktivama Evropske unije. Međutim, veći problem od same usklađenosti Zakona o javnim nabavkama sa pravnim tekovinama EU predstavlja njegova primena u praksi koja je još uvek daleko od prakse i standarda Evropske unije", objašnjava Dobrašinović čija je organizacija u više javnih nabavki bila građanski nadzornik.\nPrema njegovim rečima, izvestan broj odredaba zakona je toliko nejasan i bez konkretnih sankcija koje bi im omogućile primenu, ili su u velikoj meri čak i neprimenjive, zbog neusklađenosti sa ostalim propisima.\nRezultat toga je da mnoge sigurnosne mere iz zakona nikad nisu mogle biti ni primenjivane. Na primer, nikada nijedan prekršajni postupak nije sproveden ili, kako tvrdi Dobrašinović, Republička komisija nije izrekla nijednu novčanu kaznu. Takođe, pravila o borbi protiv korupcije i sprečavanju sukoba interesa gotovo da se ne primenjuju.\nNema kažnjavanja prekršilaca\nSa ovim se slaže i Nemanja Nenadić, programski direktor Transparentnosti Srbija koja i sama nastupa kao građanski nadzornik u pojedinim slučajevima javnih nabavki. On ističe da je veliki problem što faktički nema kažnjavanja prekršilaca zakona o javnim nabavkama.\n„U zakonu iz 2012. godine zakonodavac je pokazao jasnu i opravdanu nameru da za prekršaje u javnim nabavkama sudi posebno telo koje ima znanje za to, Komisija za zaštitu prava, a ne prekršajni sudovi koji postupaju po najrazličitijim prekršajima. Međutim, nakon tog zakona o javnim nabavkama donet je zakon o prekršajima koji ima proceduralne norme samo za prekršajne sudove. Tako sada imamo situaciju da prekršajni sudovi nisu nadležni za javne nabavke, a Komisija koja jeste nema propisane procedure po kojima postupa. I tako pet godina. To je situacija koju će novi zakon morati da menja", napominje Nenadić.\nJoš jedan problem na koji upozorava Nenadić je i veoma slab nadzor javnih nabavki od strane državnih organa. Od skoro 105.000 ugovora koji se godišnje potpišu po osnovu javnih nabavki, tek mali broj njih prođe neku kontrolu od Uprave za javne nabavke, budžetske inspekcije ili Državne revizorske institucije.


Datum objave: 26.12.2018 15:20 | Autor: MINISTARSTVO SAOBRAĆAJA I POMORSTVA\nU sektoru saobraćaja bi moglo dosta toga da se ispriča, aktivnosti su bile intezivne, ali bih se ovom prilikom fokusirao na ono što je najvaznije, najprije za gradjane, privredu generalno ali u velikoj mjeri za turističku privredu.\nU protekle dvije godine rekonstruisano je 94,15 km državnih puteva, izvršena je rehabilitacija 168,6 km kolovoza, vrijednost radova blizu 50 miliona eura.\nTrenutno se na mreži državnih puteva izvode radovi na 129,44 km, vrijednosti 123 miliona eura.\nVidljiv je na svakom koraku napredak i u narednom periodu radovi će biti i intezivniji.\nPomenuo bih ulaganja države u željeznički sistem Crne Gore. Dakle, država će u naredne dvije do tri godine uložiti oko 70 miliona eura, dijelom iz budžetskih sredstava dijelom iz donacija. U prosjeku godišnje država iz budžeta ulaže oko 23 miliona eura u crnogorski željeznicki sistem.\nRekao bih nešto o najvažnijem projektu izgradnji autoputa, u ovom trenutku možemo biti zadovoljni dinamikom izvodjenja radova imajući na umu početna kašnjenja u realizaciji projekta. Trenutno se radovi izvode ubrzanom dinamikom, u ovoj godini imamo izvedenih radova vrijednosti blizu 290 miliona eura. Radimo i na stvaranju preduslova za nastavak realizacije sledeće dionice Mateševo Andrijevica. Podsjetiću vas da smo aplicirali kod evropskih fondova za dodjelu granta u iznosu od 20% vrijednosti projekta, u razgovorima smo sa EBRD za dodatnih 20% a preostala sredstva planiramo da obezbijedimo kroz privatno javno partnerstvo.\nJoš jedna aktuelna tema je svakako i koncesioni akt za crnogorske aerodrome, koji planiramo da kandidujemo na nekoj od sjednica Vlade početkom naredne godine. Postoji ogromno interesovanje koncesionara iz čitavog svijeta , Indija, Južna Koreja, Turska, Francuska, oko 20 kompanija je zainteresovano za koncesiju nad crnogorskim vazdusnim lukama.\nVeoma smo posvećeni sektoru pomorstva, i u tom dijelu sprovodimo aktivnosti koje moraju doprinijeti boljem iskorišćavanju kapaciteta koje imamo posebno u dijelu razvoja Luke Bar i lučkih djelatnosti. Pored aktivnosti koje sprovodimo vezano za kapacitete Luke Bar koji su nesporno nedovoljno iskorišćeni, informisao bih vas da Barska plovidba pregovara sa privatnim partnerom vezano za nabavku feribota, svjesni smo značaja ove linije i na tome se intezivno radi.


Otvorena rekonstruisana Klinika za kardiohirurgiju Kliničkog centra Crne Gore\nDatum objave: 11.09.2017 16:42 | Autor: Ministarstvo zdravlja / Služba za odnose s javnošću\nRekonstruisani Centar za kardiohirurgiju Kliničkog centra Crne Gore danas je svečano otvoren. Rekonstrukcija vrijedna oko 80.000,00 eura realizovana je iz donacija i iz sopstvenih sredstava KCCG.\nMinistar zdravlja, dr Kenan Hrapović pohvalio je menadžment KCCG za uložene napore prilikom renoviranja i rekonstrukcija klinika i istakao opredijeljenost Ministarstva za jačanje kako tehničko-tehnoloških tako i kadrovskih potencijala u zdravstvenom sistemu Crne Gore.\n“Današnji dan pokazuje da smo odradili jedan dio posla ulažući sredstva u rekonstrukciju i opremanje ove savremene Kardiohirurgije. Napomenuću samo da je to jedan dio zajedničkih aktivnosti Ministarstva zdravlja i svih zdravstvenih ustanova. Takođe želim da podsjetim da smo kao Vlada Crne Gore opredijelili 11,8 miliona eura za nabavku savremene medicinske opreme za sve zdravstvene ustanove u Crnoj Gori” kazao je ministar Hrapović.\nDodao je i da će u narednom periodu posebna pažnja biti posvećenja jačanju organizacionih sposobnosti, kako u Kliničkom centru, tako i u svim ostalim zdravstvenim jedinicama u zemlji.\nDirektorka KCCG Zorica Kovačević zahvalila se na podršci Vladi Crne Gore, Ministarstvu zdravlja, Fondu za zdravstveno osiguranje Crne Gore i brojnim donatorima.\n“Sigurna da mogu da pošaljem poruku građanima Crne Gore da će se ovdje, kao i do sada, obavljati vrlo složene operacije na srcu i da ovdje rade izuzetno posvećeni ljudi, spremni u skladu sa standardima i normativima da pruže najkvalitetniju zdravstvenu zaštitu vezano”, kazala je Kovačević.\nDirektor Klinike za bolesti srca dr Nebojša Bulatović rekao je da su u Centru urađeni novi podovi, renovirani toaleti, izvršena zamjena svih bolesničkih kreveta, kako u Centru za kardiohirurgiju tako i u Centru za kardiologiju i zanovljen inventor.\n“Sa novim monitoringom Intenzivna jedinica će biti opremljena najsavremenijom opremom kakvu imaju svjetski kardiohirurški centri. U Centru se godišnje operiše 400 pacijenata, ove godine urađeno je 238 operacija, lista čekanja je najmanja u regionu i na njoj se nalazi 77 pacijenata, a na hitnoj 48”, kazao je dr Bulatović uz obećanje da će se ubrzo renovirati i Konorarna jedinica Centra za kardiologiju.


PRVA SEDNICA PRVOG REDOVNOG ZASEDANJA NARODNE SKUPŠTINE RS U 2013. GODINI: OBAVLJEN NAčELNI PRETRES O PREDLOGU ZAKONA O POSEBNIM USLOVIMA ZA UPIS PRAVA SVOJINE NA OBJEKTIMA IZGRAđENIM BEZ GRAđEVINSKE DOZVOLE\nDrugog dana rada, 8. marta, pre prelaska na rad po dnevnom redu sednice, predsedavajući sednici, potpredsednik Narodne skupštine Konstantin Arsenović čestitao je svim ženama Srbije, posebno narodnim poslanicama, Međunarodni dan žena 8. mart.\nNarodna skupština nastavila je rad načelnim pretresom Predloga zakona o posebnim uslovima za upis prava svojine na objektimaizgrađenim bez građevinske dozvole, koji je narodnim poslanicima predstavio ministar građevinarstva i urbanizma Velimir Ilić.\nPredsedavajući sednici, potpredsednik Narodne skupštine Konstantin Arsenović obavestio je narodne poslanike da deo sednice, sa galerije Velike sale Doma Narodne skupštine prate studenti Pravnog fakulteta i Evropske asocijacije studenata prava i pozdravio ih u ime narodnih poslanika i u svoje ime.\nDo kraja rada, Narodna skupština obavila je načelni pretres o Predlogu zakona o posebnim uslovima za upis prava svojine na objektima izgrađenim bez građevinske dozvole.\nNarodna skupština nastvlja rad u ponedeljak, 11. marta 2013. godine, sa početkom u 10 časova.\nIzvor: Vebsajt Narodne skupštine Republike Srbije, 10.3.2013.


Tip “I1-2&GG” za danas – 10. februar 2021. - Sportske novosti\nNaslovna Fudbal Bet Info Fudbal Tip “I1-2&GG” za danas – 10. februar 2021.\nTip “I1-2&GG” za danas – 10. februar 2021.\n20:30 Olympiacos Piraeus – Aris (Grčka – Greek Cup)\nPokušaćemo sa nešto rizičnijom varijantom večeras, a nadamo se da ćemo videti golove u Pireju. Obe ekipe su u odličnoj formi, kladionice, očekivano, favorizuju domaći tim, ali verujemo da Aris itekako može da zaprati. Aris je na poslednjih 6 susreta upisao 5 pobeda, i to bez primljenog gola, dok je protiv Asterasa pretrpeo poraz rezultatom 2:1. Sve u svemu, ekipa koja može da igra na rezultat, i koja ume da postigne gol, a nadamo se da će čvrste odbrane obe ekipe večeras da “popuste”.\nPrethodni tekst„Padovi“ kvota za danas – 10. februar 2021.\nSledeći tekstPredlozi za kladioničarsku igru “I1-3 & II1-3” – 10.02.202


Kolorado: Poseban finansijski sistem za trgovinu marihuanom - Biznis i Finansije\nHome\tPosle 5\tKolorado: Poseban finansijski sistem za trgovinu marihuanom\nKolorado: Poseban finansijski sistem za trgovinu marihuanom\nZakonodavci u Koloradu su odobrili predlog prvog finansijskog sistema za industriju marihuane. Ovaj sistem bi trebalo da sačinjava mreža neosiguranih zadruga koje bi proizvođačima “trave” i njenih proizvoda pružali mogućnost pristupa bankarskim uslugama.\nCilj ovog predloga je da se promeni način poslovanja sa marihuanom koji se do sada uglavnom vezivao za gotovinsko plaćanje, odnosno nemogućnost transakcija preko banaka. Zbog ovakvog načina poslovanja, legalni trgovci marihuanom su radili sa velikim količinama gotovine što ih je činilo stalnom metom pljačkaša.\nDa podsetimo, početkom ove godine Kolorado je postao prva američka država koja je legalizovala prodaju marihuane, a očekuje se da će njenim stopama uskoro krenuti i država Vašington.\nAmerički pandan ministarstvu trgovine dozvolio je bankama da sarađuju sa trgovcima i proizvođačima marihuane samo pod određenim uslovima, sa ciljem da prati njenu distribuciju i naplaćuje porez u ovoj sferi privrede. Uprkos tome, mnoge banke ipak nisu želele da posluju sa proizvođačima i trgovcima marihuanom.\nAli zato je predlog koji bi reguliso prvi finansijski sistem u ovoj industriji usvojen juče, i on dozvoljava trgovcima i proizvođačima marihuane da ulažu u zadruge koje će im omogućiti poslovanje sa kreditnim karticama i čekovima.


Blogeri, modeli, poznate ličnosti i fashioniste, svi su se našli ispred objektiva nekog od street style fotografa za vreme fashion week-a. Njihovi stajlinzi ove sezone bili su ili ladylike ili ultrastreet....\tElin Kling najpoznatija modna blogerka u Skandinaviji\nDvadesetosmogodišnja Elin Kling je najpoznatija modna blogerka u Skandinaviji. Nalazi se na modnom radaru svih fashionista....\tStreet style poslednjeg dana Nedelje mode u Parizu\nPoznate dame iz modnih krugova su protekle nedelje na ulicama Pariza prikazale mnoge zanimljive outfite. Pogledajte kako...\tStreet style 6. dana Nedelje mode u Parizu\nPogledajte kako su najbolje stilizovani posetioci Nedelje mode u Parizu izgledali šestog dana ovog događaja. Street style 4. dana Nedelje mode u Parizu\nPogledajte koje su outfite izabrali posetioci četvrtog dana Nedelje mode u Parizu.\tStreet style 3. dana Nedelje mode u Parizu\nPogledajte kako su izgledali najzanimljiviji outfiti na ulicama Pariza, trećeg dana Nedelje mode koja je u toku. Street style prvog dana Paris Fashion Week-a\nPoslednji u nizu od gradova velike četvorke u kojima se održavaju najbitnije Nedelje mode je Pariz. Pogledajte kakve su outfite...\tMilan Fashion Week: street style 4. dana\nPredstavljamo vam outfite koji su osvojili ulice Milana, četvrtog dana Nedelje mode.\tMilan Fashion Week: street style drugi dan\nPogledajte kako su najstilizovaniji posetioci Milana, poput Anne Dello Russo, Carine Roitfeld, Joan Smalls i Chiare Ferragni...\tMilan Fashion Week – street style prvog dana\nNakon Njujorka i Londona, modni svet se preselio u Italiju. Milan Fashion Week je počeo juče, a mi vam predstavljamo najbolja...\tLondon Fashion Week: street style 3. dan\nPogledajte kako su izgledali najbolje odeveni posetioci trećeg dana London Fashion Week-a, koji je u toku. London Fashion Week: street style prvog dana\nNakon završene Nedelje mode u Njujorku, modna elita se preselila u London. Pogledajte kako izgledaju najzanimljiviji outfiti...\tStreet style petog dana Nedelje mode u Njujorku\nFashion Week je u toku. Pogledajte koji su trendovi vladali petog dana Nedelje mode u Njujorku. Street style trećeg dana Nedelje mode u Njujorku\nPogledajte kako izgledaju najnovija street style izdanja koja su osvojila ulice Njujorka.\tStreet style drugog dana Nedelje mode u Njujorku\nPogledajte kako izgledaju najzanimljiviji stajlinzi sa ulica Njujorka, drugog dana New York Fashion Weeka.\tStreet Style prvog dana njujorške Nedelje mode\nNew York Fashion Week, pored revija poznatih imena, sa sobom uvek donese i zanimljive outfite posetioca, koji izazivaju veliku...\tStreet style na Nedelji visoke mode u Parizu\nI ove godine Nedelja visoke mode u Parizu okupila je najbitnije ljude iz sveta mode. Pored toga što su u Pariz došli kako...\tNext Page »


Peticija za skupštinske prenose u B.Topoli - Peticije24.com\nPeticija za skupštinske prenose u B.Topoli\nPoštovani sugrađani!Iz budžeta Opštine Bačka Topola se izdvajaju velike svote za javno informisanje (15 miliona RSD !), a do javnosti ne dospe skoro pa ništa. U planu je modernizacija i opremanje skupštinske sale sistemom za elektronsko vođenje sednica. Sad je vreme da se traži da se u opremanje uključi i mogućnost živog prenosa skupštinskih zasedanja. Naravno, nezainteresovani građani ne moraju ni dalje da gledaju prenose, ali oni koje zanima bi mogli da prate raspravu o temama koje su na dnevnom redu od svoje kuće. Javne rasprave bi takođe mogle da se prenose, i da se od kuće postavljaju čak i pitanja. Takođe, mnogi stanovnici naše opštine su dodatno u neravnopravnoj situaciji time što ne žive u Bačkoj Topoli, pa treba da putuju na skupštinska zasedanja ako ih neka tema zanima. Omogućavanjem prenosa zasedanja bi moglo da se iz komocije doma, uz možda jutarnju kafu prate zbivanja i sa pametnog telefona.. Molimo vas, podržite Našu Peticiju da se prenose skupštinska zasedanja i javne rasprave!Istinu na videlo!\nPeter Červenak Poslanik SO B.Topola Kontaktirajte autora peticije\nPopunite obrazac ispod da biste potpisali ovu peticiju koju je napravio Peter Červenak Poslanik SO B.Topola. Autor peticije će videti sve informacije koje prosledite putem ovog obrasca.


Debata /Žarko Papić: Reformsku agendu je potrebno doraditi zbog marginaliziranih grupa / Radio Sarajevo\n27. 04. 2017. u 15:00:00 Fena\nReformska agenda i unapređenje položaja marginaliziranih grupa u BiH, bila je tema javne debate, upriličene danas.\nSudionici su još jednom istaknuli neophodnost ostvarivanja višeg stepena inkluzije marginaliziranih grupa u sve relevantne društvene procese i tokove u BiH, uključujući i ostvarivanje odgovarajućeg statusa ovoj kategoriji stanovništva u skladu s najvišim međunarodnim standardima i praksama.\n"U tom kontekstu, nužno je otvoriti temu 'redizajniranja' Reformske agende, jer se radi, ustvari, samo o skraćenoj verziji pisma o namjerama MMF-a i vlasti BiH, te je orijentisana na fiskalne teme, a konsekvenca toga je da je ona socijalno neosjetljiva ", kazao je Papić za Fenu, navodeći da je posebno neosjetljiva njena implementacija, „što već ide na račun domaćih vlasti“.\n"Neki reformski zakoni su usvojeni i još ne znamo kakve će posljedice proizvesti, ali je jasno da se socijalna situacija u BiH pogoršava, a da Reformska agenda 'ne planira' da na bilo koji način u tom pogledu interveniše",smatra Papić, navodeći da će, ukoliko se situacija ne promijeni, posebno s novim zakonima o porezima i doprinosima na plate, siromaštvo i dalje rasti te da to može dovesti do ozbiljnog socijalnog bunta.\nTagovi: Reformska agenda\nIzjave / Dodik: Drago mi je da Ramuš Haradinaj doživljava RS kao državu\n... / Avdo Avdić odgovorio Miloradu Dodiku nakon što ga je danas izvrijeđao


Časopis Industrija :: Prijavi se za New Leaders Conference\nKonferencija „Novi lideri” će se šesnaestu godinu zaredom, održati 27. i 28. novembra. Namenjena je mladim ljudima koji žele da uče, rade na sebi, upoznaju nove ljude i budu pokretači pozitivnih promena u svom okruženju. Po prvi put, konferencija će biti dostupna i za ljude sa celog Balkana.\nKonferencija će se ove godine održati u online formatu dva dana, 27. i 28. novembra preko moderne vFairs platforme. Pored toga, planirani su prostori za upoznavanje i networking sa kompanijama, a koji će biti realizovani u Beogradu, Kragujevcu i Nišu.\nU međuvremenu, najvažnije informacije možete pratiti na našim društvenima mrežama i, na zvaničnom SAJTU konferencije.


Zakon o restituciji na jesen | Autonomija\nPotpredsednik Vlade za evropske integracije Božidar Đelić izjavio je da očekuje da će Vlada na jesen utvrditi predlog zakona o restituciji i proslediti ga Skupštini Srbije.\n„Određeni nacrt zakona već postoji i u toku su konsultacije sa onim političkim strankama koje moraju da daju većinu za taj zakon“, rekao je Đelić. Napominjući da ga je predsednik Vlade ovlastio da koordinira izradu zakona, Đelić je rekao da je to bitan propis koji ispravlja istorijsku nepravdu i istovremeno daje veću stabilnost i investitorima.\nPrema njegovim rečima, najkasnije do letnje pauze nacrt zakona biće utvrđen u odboru Vlade za privedu i finansije i upućen u široku javnu raspravu.\n„Tokom leta će teći javna rasprava i na jesen ćemo i usvojiti taj zakon i proslediti ga Skupštini“, rekao je Đelić i dodao da je uveren da će ga parlament izglasati.


Delovi Krnjače i danas bez vode - www.lobi-info.rs\nĐorđe R. 4. oktobra 2017., 14:15 6.1k Views\nJavno komunalno preduzeće „Beogradski vodovod i kanalizacija“ objavila je na svojoj zvaničnoj stranici obaveštenje da će i danas do 15 časova bez vode biti stanovnici Danice Jovanović i okolnih ulica.\nJuče je došlo do pucanja cevi na vodovodnoj mreži u Ulici Danice Jovanović kod broja 9 prilikom izvođenja radova na izgradnji kanalizacione mreže. Problem je saniran, ali još sinoć je došlo do pucanja cevi, ovoga puta kod broja 12.\nEkipe JKP „Beogradski vodovod i kanalizacija“ su i danas u istoj ulici na terenu i rade kako na saniranju postojećih vodovodnih konstrukcija, tako i na povezivanju kanalizacije.\nKako je ranije najavljeno, uporedo sa izgradnjom kanalizacionog sistema u naselju Braća Marić izvršava se i zamena postojećih, ali starih azbestno-cementnih cevovoda novim, polietilenskim cevima.\nRekonstrukcija celokupnog sistema se očekuje do kraja godine, a mi se nadamo da problemi sa vodovodnom mrežom nisu zbog novih postavljenih cevi, već da je to samo deo normalnog i očekivanog procesa.\nNadamo se da će nadležne službe brzo, efikasno i na vreme završiti na reparaciji vodovodne mreže, te da će sugrađani uskoro dobiti normalno snabdevanje vodom.\nPrethodna objava Narednih dana bez struje delovi Borče, Malog Zbega i Krnjače\nSledeća objava Završeno asfaltiranje u Despota Stefana, sledi signalizacija


Republika Srpska: Potpisan koncesioni ugovor sa EFT-om za gradnju solarne elektrane u Bileći - Serbia Energy Serbia Energy Balkan I Energetika - Republika Srpska: Potpisan koncesioni ugovor sa EFT-om za gradnju solarne elektrane u Bileći\nRepublika Srpska: Potpisan koncesioni ugovor sa EFT-om za gradnju solarne elektrane u Bileći\n28. July 2020. / Region energetika\nMinistar energetike i rudarstva Republike Srpske Petar Đokić i direktor kompanije Energy Financing Team SE Bileća d.o.o. Bileća Ranko Čokorilo potpisali su u Banja Luci Ugovor o koncesiji za izgradnju i korišćenje solarne elektrane na području Bileće.\nVlada Republike Srpske je u aprilu ove godine dodelila koncesiju za izgradnju i korišćenje solarne elektrane na području te lokalne zajednice.\nKoncesija je dodeljena na period od 50 godina, a projektovanje i izgradnje će trajati tri godine.\n„Ugovorom o koncesiji definisana je instalisana snaga solarne elektrane sa fotonaponskim ćelijama od 60 MW, sa planiranom godišnjom proizvodnjom od 84 GWh, a koncesionar će, u periodu trajanja koncesije, proizvedenu električnu energiju prodavati na tržištu, uključujući i pravo izvoza“, saopštilo je Ministarstvo energetike i rudarstva RS.\nKoncesionar će, u skladu sa Ugovorom, nakon izgradnje solarne elektrane u budžet RS uplaćivati koncesionu naknadu u iznosu od 0,0055 KM (0,0028 centi) po KWh, od čega će 95 posto sredstava biti usmereno u budžet opštine Bileća.\nTakođe, koncesionar je pre potpisivanja koncesionog ugovora u budžet Srpske uplatio jednokratnu naknadu u iznosu od 700.000 KM (355.000 evra).\nUkupna procenjena vrednost investicije za realizaciju projekta iznosi 104.361.649 KM (53,5 miliona evra).


Vučić: Neću da učestvujem u kampanji protiv migranata\nBeta 13. avgusta 2015. 10:05\nPremijer Srbije Aleksandar Vučić izjavio je danas da nije siguran da Srbija za rešavanje problema migranata može da dobije finansijsku pomoć, ali da će država imati dovoljno novca da im obezbedi pristojan prihvat i zdravstvenu uslugu.\nVučić: Nikoga nećemo zaštititi u slučaju ubistva braće Bitići\nPremijer Srbije Aleksandar Vučić izjavio je da vlada nema nameru da zaštiti bilo koga za koga se ustanovi da je odgovoran ili umešan u ubistvo braće Bitići.\nVučić je rekao da u SAD ne namerava da nosi nove dokaze u tom slučaju, kako je to špekulisano.\n„Obaveza vlade je da završi istragu o tom pitanju, da taj slučaj reši, a ne da nosi papire“, rekao je premijer i podsetio da „taj slučaj nisu rešili neki koji su bili na vlasti 13, 14 godina…“.\n„Mi ćemo to da rešimo“, ponovio je Vučić.\nOn je rekao da „ima problema u prikupljanju dokaza i istrazi, naravno, zato to toliko i traje“, i da je uveren da ni ranije niko nije hteo da štiti nikoga u tom slučaju.\nPrema njegovim rečima, trojica braće pomagala su jednom Srbinu da pređe administrativnu granicu, ali su uhvaćeni blizu te linije.\nAleksandar Vučićbraća Bitićimigranti\nJovanka pre 2 godine\nU Srbiji se ne vodi kampanja protiv migranata, nego protiv dvolične i sramne politike zapadnih zemalja (lepo nam pozdravite g. Bajdena), i za spas Srbije. Ako Srbija ima oko 500.000 evra mesečno, za troškove oko migranata, to je od umanjenih penzija i plata. Šta će biti kada Mađarska izgradi ogradu i kada dođe zima? Hoće li Srbija da postane balkanska Ramala? Samo im još dajte i privremene ident. dokumente, pa onda možete i da ukinete penzije, da biste sve to izdržavali.\nKada budu dogodine u ovo vreme krenuli milioni migranata i emigranata, drugačiju ćeš ti pjesmu pevati kao i ovu o penzijama što si pjevao.


DUGOTRAJNA BRIGA O KULTURI - Glas Podrinja\nPredstavljena izdanja iz edicije ARS Scene izdavačke kuće Klio\nDUGOTRAJNA BRIGA O KULTURI\nProšle sedmice, u svečanoj sali Biblioteke šabačke u okviru pratećeg programa festivala “Pozorišno proleće”, održano je predstavljanje izdanja iz edicije ARS Scena izdavačke kuće Klio. Projekat ARS, sastoji se od šest biblioteka, a obuhvata i ediciju Scena koja ima određenu vrstu kulturne funkcije a to je da kreira teorijski, kritički i istorijski uvid u stvaralačku praksu likovnih, muzičkih, pozorišnih, filmskih kao i primenjenih umetnika.\nPozorišni reditelj i urednik edicije ARS Scena Nebojša Bradić, predstavio je, ovom prilikom knjigu Ivana Medenice “Tragedija imitacije ili nepostojeći princ” nastalu u saradnji sa Fakultetom dramskih umetnosti iz Beograda. Kreativna studija Ivana Medenice koja se sastoji od eseja o Šekspirovim, Kalderonovim, Rasinovim i Alfred de Miseovim junacima osvetljenim na drugi način, predstavlja važan kontinuitet u produkciji edicije ARS Scena.\nIzdavačka kuća Klio se 27 godina brine o mladim intelektualcima, podržavajući različite struke, a veoma lepu saradnju sa Bibliotekom Šabačkom neguje između ostalog i zato što je ona “hram čitalaca”.\n-Šabac je jedan od retkih gradova u Srbiji koji vodi računa o kulturi i omogućava sebi taj luksuz da bude grad na međunarodnoj mapi, vrlo jasno označen. Biblioteka kao izvanredna ustanova u tome ima važnu ulogu, ali na sreću nije jedina kulturna ustanova u Šapcu koja dobro funkcioniše. Kada dođete u Šabac, imate odista prijatan utisak da tu neko dugotrajno i pametno kroz generacije brine o kulturi – istakao je glavni i odgovorni urednik izdavačke kuće Klio, Zoran Hamović.


Za ulazak u Severnu Makedoniju od sutra potrebna potvrda o vakcinaciji ili PCR test - Boom93\nStrani i makedonski državljani od sutra će za ulazak u Severnu Makedoniju morati da imaju sertifikat o imunizaciji, negativan PCR test ili dokaz da su nedavno preležali kovid.\nPrema odluci vlade u Skoplju, od 1. septembra makedonski i strani držaljani u Severnu Makedoniji moći će da udju ako prethodno na graničnom prelazu prilože sertifikat o vakcinaciji ili potvrdu o preležanom kovidu 45 dana od dana ozdravljenja ili negativan PCR test star najviše 72 sata.\nGradjanima Severne Makedonije koji se vraćaju u zemlju posle 1. septembra, a nemaju nijedan od ta tri “kovid dokumenta” biće odredjen karantin od sedam dana u kućnoj izolaciji rešenjem Državnog sanitarnog inspektorata.\nStrani državljani koji tranzitiraju kroz Severnu Makedoniju moći će da prodju u roku od pet sati, uz prethodno potpisanu izjavu na ulasku koju treba da predaju graničnoj kontroli na izlasku iz zemlje.\nOznakeKoronavirus PCR test Severna Makedonija Srbija ulazak vakcinacija


Hilari Klinton: Gradnja jevrejskih naselja prepreka miru\nAmerička državna sekretarka Hilari Klinton (Hillarz Clinton) izjavila je da se Izrael suočava sa teškim ali nužnim izborom.\nOna je istakla na konferenciji jevrejskog komiteta za javne poslove (AIPAC) u Vašingtonu, najjačoj proizraelskoj lobističkoj grupi u SAD, da izraelska politika širenja jevrejeskih naselja na okupiranim teritorijama, predstavlja prepreku progresu.\n“Gradnja novih naselja u Istočnom Jerusalimu ili na Zapadnoj obali podriva međusobno poverenje i ugrožava indirektne pregovore koji su prvi korak ka sveobuhvatnim pregovorima za koje obe strane ističu da ih žele.\nTime takođe dolaze do izražaja razlike između Izraela i SAD za koje drugi u regionu se nadaju da ih mogu iskoristiti.\nTo podriva jedinstvenu sposobnost SAD da igra ključnu ulogu u mirnovnom procesu”.\nIstovremeno, Klintono je istakla da je Obamina administracija snažno privržena miru i bezbednosti Izraela.\nIzraelski premijer Benjamin Netanijahu, koji je ponovo odbio poziv SAD da zamrzne gradnju jevrejskih naselja u Istočnom Jerusalimu, takođe prisustvuje ovoj konferenciji I trebalo bi da se sastane sa Barakom Obamom (Barack).


E-novine: Vojvodina je Srbija, a tek Kosovo… | Autonomija\nPrvo je „Blic“ pustio probni tekst o izmenjenom izgledu vojvođanskog Statuta, koji je maksimalno ogol…\n24. juna 2009\nPrvo je „Blic“ pustio probni tekst o izmenjenom izgledu vojvođanskog Statuta, koji je maksimalno ogoljen i prilagođen protivnicima veće autonomnosti Vojvodine, a zatim je usledela i očekivana reakcija. Dakle, cilj je postignut i igre su nastavljene.\nPredsednik Srbije Boris Tadić je nakon najava da će pitanje Statuta Vojvodine biti rešeno do jeseni ovoga puta konkretizovao priču i prilagodio je onima koji su se protivili prvobitnom izgledu Statuta, usvojenom još krajem prošle godine u vojvođanskoj Skupštini. Tadić kaže da autonomija Vojvodine može biti definisana samo u saglasju sa Ustavom, pa je poentirao: “Nikada neću podržati stvaranje paradržavnosti Vojvodine. Verujem da ni Kosovo neće moći da se otcepi na kraju ovog političkog procesa, a duboko verujem da ni Vojvodina nema nameru da se otcepi”.\nOvaj Tadićev izbljuvak, zamena teza osudila je nicijativa vojvodjanskih nevladinih organizacija „Gradjanska Vojvodina“ ocenila je da vlast u Beogradu mora hitno da obustavi političke igre oko pokrajine i Statuta Vojvodine.\n„Ovakvo licemerno, antiustavno i bahato ophodjenje prema Vojvodini, njenim gradjanima i, uopšte, prema decentralizaciji Srbije, može produkovati ozbiljnu političku krizu“, navodi se u saopštenju\nVojvodjanske NVO oštro su se usprotivile i najavama da će vojvodjanski statut biti vraćen u Skupštinu Vojvodine na doradu, jer mto, kako se navodi, predstavlja elementarno kršenje političkih prava Vojvodjana i dodatno poniženje vojvodjanskih institucija.\n„Zahtevamo da se po hitnom postupku u republičkom parlamentu izglasa predloženi Statut Vojvodine i prateći zakon o nadležnostima, bez daljeg odlaganja“, navodi se u saopštenju.\nNVO su izrazile čudjenje što su predstavnici centralne vlasti i političke partije koje se javno zalažu za evropske integracije i decentralizaciju Srbije, u ovom slučaju posustali „pod pritiskom nacionalističkog, antievropskog i, u dobroj meri, anticivilizacijskog sloja u Srbiji“.\n„Gradjanska Vojvodina“ je u saopštenju podsetila da su gradjani Vojvodine na referendumu većinom glasali protiv novog Ustava Srbije, koji je Vojvodinu sveo na budžetski trošak koji se može ukinuti po potrebi.\n„Podsećamo i na to da je predloženi Statut Vojvodine daleko od želja i političkih, ekonomskih i kulturnih potreba Vojvodjana, kao i modela modernih evropskih regija, kao i na to da je Evropski parlament oktobra 2005. izglasao rezoluciju kojom je pozvao Srbiju da Vojvodini vrati autonomiju kakvu je imala do 1990. godine“, navodi se u saopštenju.\nInicijativu nevladinih organizacija Vojvodine „Gradjanska Vojvodina“ čine: Centar za regionalizam, Centar za razvoj civilnog društva, Nezavisno društvo novinara Vojvodine, Gradjanski fond Panonija,\nHelsinški odbor za ljudska prava u Srbiji, Otvoreni lice Sombor, Gradjanska akcija Pančevo i Zelena mreža Vojvodine.\nInače, Funkcionerka Lige socijaldemokrata Vojvodine (LSV) Aleksandra Jerkov izjavila je da poslanici te stranke neće učestvovati ukoliko dođe do nove rasprave o Statutu Vojvodine u pokrajinskoj skupštini i istakla da pregovori o tom dokumentu na zvaničnom nivou nisu ni vođeni.\n„Pregovori između Izvršnog veća Vojvodine i Vlade Srbije o Statutu nisu vođeni, već samo neformalni razgovori. Što se tiče LSV Statut je usvojen u Skuštini Vojvodine i naši poslanici neće učestvovati u nekoj eventualno novoj raspravi“, kazala je Jerkov gostujući na Radiju B92.\nOna je dodala da stranke u Vojvodini više nemaju šta da pričaju o tom dokumentu i da je ključno pitanje „Da li Pajtić stoji iza toga što je usvojeno?“.\n„Ovo je idealna prilika da Pajtić pokaže da li je važniji interes građana Vojvodine ili mišljenje centrale DS… Ne mogu da prihvatim da jedno državno pitanje postane pitanje stranke, pa makar ona bila i najjača“, navela je Jerkov. Ona je još kazala da LSV ne vidi problem da se Vlada Vojvodine zove tako, da Novi Sad bude glavni grad Vojvodine, kao i da treba insistirati da pokrajina bude Evropska regija.\nReakcija se očekuje i od vojvođanskih Mađara koji tvrde da su spremni da adekvatno reaguju ako se ostvare spekulacije po kojima bi pokrajina ostala bez statusa evropske regije i prava da sklapa međudržavne ugovore, kao i mogućnosti da izvršnu vlast nazove vladom, a Novi Sad glavnim gradom, navodi list Alo.\nLider SVM-a Ištvan Pastor tvrdi da Zakon o nadležnostima Vojvodine ne može da poništi postojeće odredbe pokrajinskog statuta, niti da izmeni njegovu suštinu.\n“Taj zakon ne može da govori o glavnom gradu, ne može da određuje da li će se neka institucija zvati vlada ili izvršno veće i slično. Tematika kojom se bavi zakon o nadležnostima je upravo to što mu stoji i u imenu. Ipak, život donosi razna iznenađenja, pa ni ja ne smem da isključim mogućnost da neko, preko ovako stvorene sive zone, pokuša da zakoči već usvojeni statut “, kaže Pastor za Alo.\nKako objašnjava, SVM je pre četiri meseca od komisije Vlade Srbije dobio radnu verziju nacrta zakona o nadležnostima, na koju je poslao desetak sitnih primedbi i da od tada nije bilo informacija o napretku u usaglašavanju teksta. Pastor upozorava da bi svaki eventualni pokušaj da se tako nešto „provuče“ naišao na otvoreno protivljenje SVM-a.\nVruće leto, u pripremi za vruću jesen, a potpaljivač DS.


Telefonom provjera termina za vakcinaciju u Zvorniku - Zvornicki.ba\nTelefonom provjera termina za vakcinaciju u Zvorniku\nHigijensko-epidemiološka služba Doma zdravlja Zvornik obavijestila je građane starije od 65 godina i hronične pacijente da već od danas mogu da svakog radnog dana telefonom kontaktiraju ovu službu i saznaju svoj termin za vakcinaciju protiv kovida 19.\ndr. Cvjeta Ostojić-Vasić\nNačelnik Higijensko-epidemiološke službe zvorničkog Doma zdravlja Cvijeta Ostojić Vasić rekla je novinarima da je trenutno na raspolaganju vakcina “sinofarm”, te da se naredne sedmice očekuje isporuka i “Fajzerove” vakcine.\nPodsjećajući da je do sada vakcinisano oko 2.500 građana, Vasićeva je podsjetila da je od marta ove godine krenula prva faza vakcinisanja prioritetnih grupa u domovima za stare, kao i zdravstvenih radnika, dok se u drugoj fazi vakcinišu građani stariji od 65 godina i hronični pacijenti.\n– Ovih dana dobijamo veće količine vakcina, ali je to još nedovoljno za masovniju vakcinaciju – rekla je Vasićeva i izrazila nadu da će već naredne sedmice biti vakcininsani svi oni koji su bili na spisku čekanja.\nVasićeva je rekla da je trenutno na raspolaganju oko 2.400 doza “sinofarm” vakcine i da će u kontinuitetu stizati oko 1.020 doza “fajzer” vakcine i istakla da predstoji i treća faza vakcinacije, kojom će biti obuhvaćeni radnici u obrazovanju, policiji i drugim oblastima.\nOna je izrazila očekivanje da će u daljem periodu biti isporučivane veće količine vakcina koje će stizati kontinuirano, kako bi mogla početi masovna imunizacija stanovništva.


Lopov je uspeo da pobegne policiji, ali ne i OVOM BESNOM KAMIONDŽIJI (VIDEO)\nKolumbijska policija uhapsila je lopova na krajnje neobičan način. Čovek, inače član poznate bande koja krade automobile u Bogoti, mislio je da zbriše policajcima, ali nije računao da će mu kamiondžija u tome odmoći.\nLopov je pokušao da ukrade džip, kada su ga pojurile snage reda i mira, a onda je vozač kamiona otvorio vrata i - stop!\nPored ovog lopova, policija je uhapsila još devet članova ozloglašene bande "La Pluma".\nTokom redovne kontrole, policija je zaustavila VOZAČA kamiona BEZ RUKU. Tek kad su pozvali stanicu, shvatili su KO JE ON\nKad počne pesma Halida Bešlića dok vozi, ovaj kamiondžja u Los Anđelesu počinje da PRAVI ŠOU (VIDEO)\n„MUŠKI“ POSAO Ova atraktivna plavuša izgleda kao top model, ali iznenadiće vas ČIME SE BAVI (FOTO, VIDEO)\nmmm jooj nasmeja me ,mrtav ladan kamiondžija rešava slučaj....svaka mu čast


Beograd Fashion week - Apartmani Beograd\nPocetna » Beograd Apartmani - Vazni Dogadjaji » BEOGRAD FASHION WEEK\nHoćete li na Beograd Fashion Week i želite li da boravite u privatnom apartmanu, a ne u hotelu? Rezervišite apartman u Beogradu za nedelju mode s liste ispod karte i to samo Beograd centar.\nBeograd nedelja mode-organizuje se dva puta godisnje: krajem oktobra i sredinom aprila. Okuplja najvaznije domace dizajnere i modne kuce, sa ponudom atraktivnih stranih brendova na domacem trzistu, uz prisustvo talentovanih mladih dizajnera, studenta Fakulteta primijenjene umjetnosti, zanimljivih dizajnera iz inostranstva, kao i brojnih medija na jednom mestu.\nBeograd Nedelja Mode i podatak da nedelju mode prati veliki broj diplomata i inostranih predstavnika doprineli su da ovaj projekat dobije posebno mesto u gradskom kalendrau kulturnih desavanja.\nAPARTMAN ZA BEOGRAD FASHION WEEK\nAPARTMAN ZA BEOGRAD FASHION WEEK - KOMENTARI


Sportski savez Srbije u poseti Kosovu i Metohiji: Poruka zajedništva i lepše budućnosti | Novosti.RS\nsubota, 04. 07. 2020. u 19:11\nSportski savez Srbije nastavio je obilaženje teritorijalnih sportskih saveza. Ovoga puta je generalni sekretar Goran Marinković sa savetnikom Sinišom Radanovićem boravio u trodnevnoj poseti Kosovu i Metohiji i za to vreme obišao sportsku infrastrukturu i održao niz sastanaka. Ovo je bila, kako je Marinković istakao, samo jedna u nizu poseta:\n- Boravak na Kosovu i Metohiji omogućio nam je da vidimo kakvo je stanje sporta, da ostvarimo dobar kontakt i dogovorimo u kom pravcu ćemo dalje delovati. Velika želja predsednika Sportskog saveza Srbije Davora Štefaneka je da se saradnja učvrsti i da mi kao najmasovnija sportska organizacija pomognemo sport na Kosovu i Metohiji. Tako da ćemo sigurno još dolaziti i preduzeti konkretne poteze kada i predsednik bude sa nama - sumirao je Marinković utiske nakon poseta Kosovskoj Mitrovici, Zubinom Potoku, Gazivodama i Gračanici.\nOdlični domaćini iz Sportskog saveza Kosova i Metohije - predsednik Goran Kovač, sekretar Ivan Dimitrijević i potpredsednik saveta Siniša Lazić organizovali su najpre sastanak sa članovima UO SSKiM. Predstavnici svakog sporta su izneli podatke o broju klubova, dece, uspesima i probleme sa kojima se susreću. Svi su istakli da bez Sportskog saveza Kosova i Metohije, koji sarađuje sa Sportskim savezom Srbije, ne bi mogli uopšte da funkcionišu. U severnom delu Kosovske Mitrovice izgrađena je sportska hala, u čijoj blizini su u toku radovi na izgradnji fudbalskog stadiona koji su započeti u januaru ove godine. Predsednik privremenog organa Kosovske Mitrovice Aleksandar Spirić istakao je da mu je veliko zadovoljstvo što je Sportski savez Srbije najavio sprovođenje niza akcija, a među prvima će biti organizacija Malog sajma sporta.\nNarednog dana predsednik skupštine opštine Zubin Potok Nemanja Jakšić pokazao je sportsku halu, terene i fudbalski stadion i objasnio način funkcionisanja klubova na ovoj opštini ističući veliki broj dece koja treniraju odbojku. Posećen je i Centar za ekologiju i razvoj sporta na jezeru Gazivode. Nakon toga Sportski savez Srbije posetio je Gračanicu i sa predsednikom opštine Srđanom Popovićem pokrenuli inicijativu za formiranje sportskog saveza u Gračanici kako bi se lakše komuniciralo i brže sprovodile akcije i pomoć sportistima i deci ove opštine. Uz poruku da se ubrzo ponovo vidimo Marinković je poručio:\n- Bilo je zadovoljstvo provesti nekoliko dana sa našim narodom i upoznati se sa funkcionisanjem ne samo sporta već i svakodnevnog života na Kosovu i Metohiji. Nastavićemo da sarađujemo još bolje, pomažemo se i pošaljemo poruku zajedništva i lepše budućnosti srpskog sporta. Na infrastrukturi se radi, nadamo se da će ulaganja u sport u budućnosti biti još veća, mladi ljudi koji su na čelu opština i sportskih institucija imaju ogromnu želju i energiju da sport podignu na viši nivo. Bitno je razumevanje sa obe strane kao i marljiv rad i nadamo se da ćemo deci sa Kosova i Metohije omogućiti zdraviji život. U planu su i određene vrste kampova za decu sa cele teritorije Srbije, druženja i sportski turniri koji će približiti decu raznih krajeva i pomoći održanju tradicije i učenje istorije našeg naroda - rekao je Marinković.\npetak, 14. 08. 2020. u 21:30\n23:31 IGUMAN SAVA JANjIĆ: Izgradnja puta nanosi štetu Dečanima\nIGUMAN manastira Visoki Dečani Sava Janjić izjavio je večeras da će izgradnja puta Dečani-Plav naneti veliku štetu manastiru i da kosovske vlasti koriste svaku priliku da život njegovom bratstvu učine komplikovanijim i težim.\n17 KRIZNI ŠTAB DONEO ODLUKU O ULASKU STRANACA U SRBIJU: Evo iz kojih zemalja će morati da imaju PCR test\npetak, 14. 08. 2020. u 23:31


Koji su ciljevi Srbije, ovladati vojnom industrijom BiH ili pomoći RS-u da dostigne Federaciju BiH? - E-index\nKoji su ciljevi Srbije, ovladati vojnom industrijom BiH ili pomoći RS-u da dostigne Federaciju BiH?\nOsim Vlade Srbije za “Kosmos” je zainteresovan beogradski Yugoimport SDPR s kojim je ova kompanija realizovala velike ugovore za ino tržište. Da se radi o ozbiljnom igraču dovoljno je reći da objedinjava srbijansku vojnu industriju i najveći je izvoznik i uvoznik naoružanja i opreme.\nSrbija sve više interesovanja pokazuje za bh. namjensku industriju, a zasad to radi preko Republike Srpske. Interesi su različiti, pa se može nagađati od toga da želi profitirati i pomoći namjenskoj industriji RS-a da dostigne Federaciju, do toga da želi ovladati bh. namjenskom industrijom.\nSLAMKA SPASA ILI…\nU igri za dostizanje ciljeva je i nekadašnji lider u remontu radarskih i raketnih sistema, Vazduhoplovni zavod „Kosmos“ iz Banjaluke čiji proizvodi nisu traženi u Bosni i Hercegovini, te bi u pronalaženju slamke spasa mogao preći u vlasništvo susjedne nam države koja je već pokazala interes za ovu kompaniju. Ukoliko se to realizuje, Srbija bi nakon firme „Zrak“ iz Teslića, bila većinski vlasnik dvije od ukupno četiri firme iz namjenske industrije Republike Srpske.\n“Kosmos” Banja Luka\nIz Kosmosa nedavno su nastalu situaciju nazvali “Trećim životnim ciklusom” uz napomenu da uprava ovog preduzeća ne vodi pregovore o mogućem preuzimanju, već isključivo Vlade Republike Srpske i Srbije. Tako da li će ovu kompaniju preuzeti Yugoimport SDPR ili direktno država Srbija, to je druga priča, što tvrdi i direktor „Kosmosa“ Dušan Vještica.\nMeđutim, znajući kao neki političari u regiji koriste vojnu industriju kao način za ostvarivanje svojih političkih ciljeva, ovo bi moglo biti opasno za Bosnu i Hercegovinu.\nEkspert za sigurnost Nedžad Ahatović za “Slobodnu Bosnu” kaže da je preuzimanje namjenske industrije entiteta RS od strane Srbije logičan slijed koraka i ima za cilj sasvim prirodno povećanje profita srbijanskog Yugoimporta SPDR-a kroz proširivanje ponude i mogućnosti.\n“Recimo da se u konkretnom slučaju Kosmosa radi o tome da kruže glasine o navodnoj prodaji srbijanskih PZO raketnih sistema 2K12 KUB (SAM-6 Gainful) Egiptu, gdje bi u remontu tih sistema Kosmos imao ključnu ulogu. Srbija bi naravno izvukla pozamašnu materijalnu korist”, kaže Ahatović.\nDa te glasine nisu baš bez osnova dokazuje i nedavna posjeta ministra odbrane Nebojše Stefanovića Egiptu. Tada je sa glavnokomandujućim Oružanih snaga Egipta, ministrom odbrane i vojne proizvodnje general-potpukovnikom Mohamedom Ahmedom Zakijem, potpisan memorandum o saradnji između te dvije zemalje u oblasti odbrane.\nSPORAZUM IZMEĐU RS I SRBIJE\nVojni analitičar Đuro Kozar preuzimanje „Kosmosa“ ne vidi kao opasnost za Bosnu i Hercegovinu.\n„Nema tu dominacije. Sve se to odvija u okviru Sporazuma koji je potpisan između RS-a i Srbije. Vojna industrija u Republici Srpskoj je u ogromnom zastoju u odnosu na FBiH koju želi dostići. U FBiH je najprofitabilnija grana i u koncernu vojne industrije nalazi se osam fabrika koje ostvaruju zavidne rezultate u izvozu, inoviranju sredstava naoružanja, zapošljavanju ljudi. Vlada FBiH se dobro odnosi prema tim fabrikama i ne uzima sebi dio sredstava koji ostvare nego se ulaže ponovo u namjensku industriju. U RS je u zastoju“, kaže Kozar za „Slobodnu Bosnu“.\nDokumentom koji su potpisali tadašnji predsjednik Vlade Srbije Vojislav Koštunica i predsjednik Boris Tadić, tadašnji predsjednik Vlade RS Milorad Dodik i predsjednik RS Dragan Čavić, predviđeno je posebno razvijanje saradnje u privredi, nauci, obrazovanju.\nSaradnja je intenzivirana od dolaska Vučićeve Srpske napredne stranke (SNS) na vlast u Srbiji 2012. i kroz ekonomsku pomoć Beograda Republici Srpskoj.\nUložili su u Remontni zavod u Bratuncu koji je uradio terensko oklopno vozilo „Despot“ koje se nalazi u naoružanju policije RS-a. Vozilo se može koristiti za patrolne i izviđačke misije, kao komandno vozilo, zatim za prevoz i podršku jedinica za specijalne operacije, protivgerilsku i protivterorističku borbu, protivoklopnu borbu, kontrolu granica, kontrolu teritorija, osmatranje, kao sanitetsko vozilo i drugo.\nTags: SRBIJA RS\nOTKRIVENI PLANOVI VOŽDA IZ LAKTAŠA: “Dodik pravi feštu na Mrakovici, mobiliše sve snage i resurse kako bi članovi na silu došli do Kozare i aplaudirali”\nSMRT MLADIĆA IZ SPLITA POTRESLA REGION: Šest stvari ostaje misterija oko nestanka Mateja Periša…


Srpska lista saopštila je da očekuje da će institucije zadužene za očivanje mira i bezbednosti najhitnije pronaći i kazniti počinioce napada na srpskog mladića u Suvom Dolu u severnoj Kosovskoj Mitrovici i svih prethodnih napada, čime će poslati jasnu poruku da nasilje ne sme proći nekažnjeno.\nU saopštenju se navodi da je, uprkos dogovoru koji su pre dva dana u Briselu postigli predsednici Srbije i samoproglašenog Kosova da se problemi na Kosovu i Metohiji rešavaju dijalogom i da je potrebno sačuvati mir, sinoć u Suvom dolu izvršen oružani napad na Aleksandra Jovetića.\n"Ekstremini krugovi među Albancima pokazuju da im smeta dijalog i nastojanje da se problemi rešavaju razgovorom, te i ovim napadom pokazuju svoju nervozu i želju za destabilizacijom situacije", ističe se u saopštenju.\nIz Srpske liste pojašnjavaju da je iz automobila u pokretu pucano na Jovetića, koga svi u Kosovskoj Mitrovici znaju kao primernog mladića i koji je samo pukom srećom prošao bez težih povreda, opasnih po život.\nPredsednik Srpske liste i gradonačelnik Severne Mitrovice Goran Rakić uputio je zahtev Policijskoj stanici Severna Mitrovica da najhitnije uspostavi punkt u ovom selu kako bi bili sprečeni eventualni novi incidenti.\nJovetić je sinoć upucan iz pištolja u potkolenicu i posle operativnog zahvata u bolnici u severenoj Kosovskoj Mitrovici nalazi se van životne opasnosti.


Kineski radnik angažovan na jednom od infrastrukturnih projekata u Srbiji\nPrivremeno obustavljanje proizvodnje u fabrici „Fijat Krajsler automobili Srbija“ u Kragujevcu, značajan pad broja kineskih turista, usporavanje projekata u infrastrukturi, samo su neke od posledica korona virusa na privredno-ekonomske prilike u Srbiji.\nDok ekonomisti smatraju da je teško prognozirati dalje posledice, predstavnici Vlade najavljuju da će razmotriti načine kojima će amortizovati privremenu štetu nastalu usled globalnih mera u cilju sprečavanja širenja novog oblika virusa korona.\nProblemi u infrastrukturi\nZbog zajedničkih projekata Srbije i Kine koji su u određenim segmentima otežani usled korona virusa, u četvrtak se potpredsednica Vlade Srbije i ministarka građevinarstva Zorana Mihajlović sastala sa ambasadorkom Kine Čen Bo.\nAmbasadorka Čen posle sastanka je u izjavi medijima ocenila da epidemija utiče i na kinesku i na svetsku ekonomiju, kao i na saradnju Kine i Srbije.\n„Naročito na dinamiku realizacije naših velikih projekata, zbog nedostatka radnika i inženjera i Kine, isporuke materijala i opreme. Ali smatram da je taj utisak privremeni i fazni, jer je kineska ekonomija veoma otporna. Nema samo kineska strana taj stav i Međunarodni monetarni fond (MMF) i mnoge zemlje u svetu imaju isti pregled“, rekla je Bo.\nZorana Mihajlović najavila je pomoć kineskim kompanijama angažovanim na velikim infrastrukturnim projektima u Srbiji zbog krize nastale usled korona virusa i navela da kineske kompanije rade na „najvrednijim i najvećim infrastrukturnim projektima u Srbiji, kao što su auto-put Miloš Veliki i izgradnja brze pruge Beograd-Budimpešta“. Ipak, potpredsednica Vlade nije precizirala šta tačno ta pomoć podrazumeva.\n„Imamo puno razumevanja za trenutnu situaciju i Vlada Srbije i sve srpske kompanije učiniće sve što mogu da pomognu našim kineskim partnerima da se prevaziđu izazovi", rekla je Mihajlović nakon sastanka sa ambasadorkom Kine.\nJedan od zajedničkih projekata Kine i Srbije - izgradnja železničke infrastrukture u Srbiji i brze pruge Beograd - Budimpešta, deo je kineske inicijative ’Pojas i put’, o čemu je RSE pisao.\nTakođe, kao još jedan infrastrukturni projekat koji je ugovoren između Srbije i Kine, Ministarstvo građevinarstva, saobraćaja i infrastrukture Srbije dodelilo je 20. januara 2020. kineskoj kompaniji „China Machinery Engineering Corporation“ posao sakupljanja i prečišćavanja otpadnih voda Centralnog kanalizacionog sistema Grada Beograda bez raspisivanja tendera.\nPrevetnivne mere u turizmu\nPromene trpi i turizam. Zbog korona virusa otkazano je oko 60 odsto aranžmana kineskih turista, saopštio je ministar turizma Rasim Ljajić uz konstataciju da će šteta tek biti procenjena.\n“Ukoliko kriza (sa virusom korona) potraje duže, sigurno je da će ovi planovi (turističke sezone u Srbiji) morati da budu revidirani”, rekao je Rasim Ljajić prilikom otvaranja “Sajma turizma” u četvrtak u Beogradu.\n„Naš plan s početka godine bio je da ćemo ove godine imati oko četiri miliona gostiju - domaćih i stranih, pola-pola, dakle kao i ove godine, dva miliona domaćih, dva miliona stranih turista, 10.600.000 ostvarenih noćenja i da ćemo ostvariti devizni priliv od milijardu i po evra. Ukoliko se kriza sa korona virusom reši u narednih 10-15 dana ili 20 dana, ja mislim da tu štetu možemo da nadoknadimo do kraja godine, jer inače od druge polovine aprila kreće praktično turistička sezona u svom punom zamahu“, rekao je Ljajić.\nMeđutim, u slučaju da kriza potraje, upozorava Ljajić, „svakako nećemo ostvariti ovaj cilj koji smo zacrtali“.\nLjajić je u izjavi za RTS najavio i da država priprema krizni plan mera aktivnosti kako bi nadoknadila novac zbog odsustva kineskih turista.\nPlan, prema njegovim rečima, je da se Srbija preorijentiše „na najbrže rastuća tržišta, a prošle godine su to bilo rusko i nemačko trižište“.\nFiat obustavio proizvodnju u Srbiji zbog nedostatka delova iz Kine\nObustavljanje proizvodnje u 'Fiatu'\nMeđu kompanijama u Srbiji koje su obustavile proizvodnju zbog nedostatka delova koji se uvoze iz Kine je „Fijat Krajsler automobili Srbija“ u Kragujevcu. Prema pisanju medija, proizvodnja je zaustavljena 13. februara, ali se vlasnici nadaju će do kraja meseca proizvodnja biti nastavljena jer su u procesu pronalaženja dobavljača delova.\nZoran Radojević, koji je do privatizacije kragujevačke fabrike automobila obavljao funkciju direktora, kaže za RSE da korona virus može da izazove probleme proizvođačima automobila u Evropi, zbog delova iz Kine koji se ugrađuju u milione vozila. Ipak, smatra da velike kompanije poput Fiata, Folksvagena, Pežoa, Renoa, ne bi trebalo da ugrozi do nivoa obustavljanja proizvodnje.\n„Poznato je da veliki proizvođači imaju svoju kooperaciju vrlo razvijenu i međusobno komuniciraju oko razmene komponenata posebno na platforme delova, tako da ne bi smela jedna evropska kompanija da zavisi od Kine u toj meri“, ističe on.\nOn dodaje da Vlada Srbije, koja je vlasnik 33 odsto kapitala u Fijatovoj fabrici u Kragujevcu, treba da razmotri koji se delovi uvoze iz Kine i da li se oni mogu proizvoditi u Srbiji, kako bi se bar delimično predupredile situacije poput sadašnje.\nRizik veći ako epidemija potraje\nEkonomista Milan Kovačević kaže za RSE da je teško prognozirati kakve će posledice ekonomija u Srbiji imati zbog korona virusa, budući da pojedine kompanije imaju problem sa uvozom sirovina, što smanjuje prodaju.\nMali gubitak će biti, ističe on, ukoliko epidemija bude kratko trajala jer firme uglavnom imaju zalihe sirovina, ali i da je veliki rizik po svetsku ekonomiju ako epidemija potraje.\n„Na osnovu onoga što se do sad događa očito se vidi da će ukupna ekonomska situacija u svetu imati problema, a naravno mi smo jako povezani sa ostalim svetom kao veoma mala ekonomija“, rekao je Kovačević.\nEkonomija u Srbiji se, ističe on, u velikoj meri oslanja na kinesku, kao i da je u spoljnotrgovinskoj razmeni veći uvoz iz Kine, nego izvoz na to tržište. Napominje i da domaća ekonomija sve više zavisi od stanja u drugim državama budući da su strana ulaganja u Srbiji dostigla preko 80 odsto bruto domaćeg proizvoda.\nKina je, prema podacima Republičkog zavoda za statistiku, jedna od glavnih spoljnotrgovinskih partnera Srbije prošle 2019. godine u uvozu, uz Nemačku, Rusiju, Italiju i Mađarsku.\nŠefica MMF se nada globalnom odgovoru na koronavirus\nVirus korona prvi put se pojavio u decembru 2019. u gradu Vuhan u Kini, a taj grad i pokrajina Hubej najviše su pogođeni epidemijom. Prema studiji Svetske banke, ona bi mogla da izazove ekonomske gubitke u iznosu od skoro pet odsto svetskog društvenog proizvoda ili više od tri hiljade milijardi dolara. Korona virus je, prema rečima stručnjaka, uzdrmao kinesku i svetsku ekonomiju, pogubnije nego virus SARS pre skoro dve decenije.


tenkovi | Novosti.rs\nPOLJSKA će kupiti 250 američkih tenkova u okviru ugovora vrednog šest milijardi dolara, saopštio je danas ministar odbrane Mariuš Baščak.\nGOMILAJU TENKOVE NA GRANICI: Kriza u Avganistanu preliva se i u Turkmenistan\nTURKMENISTAN nagomilava tešku vojnu tehniku u gradu Serhetab na granicu sa Avganistanom, navodi portal Turkmen.news, pozivajući se na neimenovane izvore.\nRUSKI politički i vojni stručnjak Franc Klincevič reagovao je na podatke izveštaja britanskog parlamenta o ishodu moguće tenkovske bitke između Britanije i Rusije.\nTAKTIČKE vojne vežbe tenkova Zapadnog vojnog okruga održane su na poligonu Alabino u Podmoskovlju. Uslovni neprijatelj je gađan i sa zemlje i iz vazduha.\nODBRAMBENE snage Arcaha (Republika Nagorno-Karabah) su uspele da odbiju sve dosadašnje napade azerbejdžanskih snaga na strateški važan grad Šuši.


Uhapšeni zbog nasilja u porodici – Kruševac PRESS\nUhapšeni zbog nasilja u porodici\nAutor Redakcija\t Objavljeno 03.03.2017. 0\nPripadnici Ministarstva unutrašnjih poslova u Kruševcu su, po odobrenju Osnovnog javnog tužilaštva, odredili zadržavanje do 48 sati S.M.(1965) iz okoline Kruševca, zbog postojanja osnova sumnje da je izvršio krivično delo nasilje u porodici.\nS. M. se sumnjiči da je juče, u porodičnom domaćinstvu, fizički napao svog 54-godišnjeg brata i naneo mu lake telesne povrede.\nOštećeni je nakon ukazane lekarske pomoći pušten na kućno lečenje, a osumnjičeni će je u zakonskom roku biti priveden osnovnom javnom tužiocu u Kruševcu.\nAleksandrovacKruševacnasilje u porodici\nNabavljeno sto kontejnera za seosko područje


Moskva se izvinila Glasu Amerike\nPortparolka ruskog ministarstva spoljnih poslova Marija Zaharova izvinila se novinaru Glasa Amerike zbog komentara šefa ruske diplomatije Sergeja Lavrova na konferenciji za novinare u utorak, kada je pogrešno protumačen izveštaj Glasa Amerike na način koji podriva njegov kredibilitet.\nNekoliko sati posle komentara Lavrova, Zaharova je postavila izvinjenje na Fejsbuk profil novinara Ruskog servisa Glasa Amerike, Danile Galperoviča, koji živi u Moskvi.\nNa konferenciji za novinare u Moskvi, Lavrov je kritikovao veb izveštaj Galperoviča http://www.golos-ameriki.ru/a/us-hearing-of-chaking/3666272.html u kojem piše da u netipičnom maniru, ruske vlasti još nisu odgovorile na optužbe američkih obaveštajnih agencija da su se ruski hakeri mešali u američku predsedničku kampanju.\nAmerički zvaničnici su predstavili dokaze o navodnom ruskom hakovanju američkom Senatu prve nedelje januara i dostavili izveštaj medijima 6. januara – istog dana kada je novoizabrani predsednik Donald Tramp bio detaljno obavešten o tome u Tramp tornju u Njujorku.\nLavrov je u utorak pogrešno rekao da je članak Glasa Amerike bio objavljen 9. januara – odnosno istog dana kada su ruski zvaničnici izdali prvo zvanično saopštenje kao odgovor na američke optužbe, odbacujući ih kao "lov na veštice". Šef ruske diplomatije žestoko je kritikovao Glas Amerike što nije objavio rusko saopštenje, koje je zapravo izdato tek tri dana pošto je članak Glasa Amerike bio objavljen.\nMinistar spoljnih poslova Rusije je optužio novinara Galperoviča da je lagao o ruskoj reakciji na izveštaje američkih obaveštajaca, a za članak rekao da je “besmislica” medijske organizacije koja se finansira iz budžeta Stejt departmenta.\nDirektorka Glasa Amerike, Amanda Benet istakla je da Lavrov greši jer je ruski izveštaj objavljen istog dana kada se pojavio u javnosti. “Osim toga, Glas Amerike finansira američki Kongres, a ne Stejt department kao što je Lavrov rekao”, rekla je Benet.\nZaharova je kasno u utorak na Fejsbuku napisala “Dragi Danila, izvinjavam se zbog greške: članak si napisao 6. a ne 9. januara. Greška je greška, i za to ti dugujem izvinjenje”.


FAA ukinula zabranu letova između SAD i Turske - Aviatica\nFAA ukinula zabranu letova između SAD i Turske\nNakon tri dana američke vazduhoplovne vlasti su ukinule zabranu letova između SAD i Turske koja je bila uvedena zbog narušene bezbednosti.\nKancelarija za odnose sa javnošću avio kompanije Turkish Airlines objavila je da je Američka federalna administracija za vazduhoplovstvo (FAA) ukinula nedavnu zabranu svim avio-prevoznicima, bez obzira na zemlju u kojoj su registrovani, da lete direktno ili preko neke druge zemlje u Sjedinjene Američke Države iz Turske.\nShodno tome, svi letovi kompanije Turkish Airlines ka Sjedinjenim Američkim Državama su ponovo uspostavljeni prema ranije planiranom redu letenja, počevši od ovog jutra, 19. jula 2016. letom Turkish Airlines-a od Istanbul do Njujorka, u 06:45.\nPredsednik odbora i Izvršnog komiteta kompanije Turkish Airlines Ilker Ajdži rekao je: „Kao što sam ranije izjavio, nisam video razlog za ovu zabranu obzirom da su bile preduzete sve mere predostrožnosti uz poštovanje svih normi. U skladu sa našim izveštajima i mnogobrojnim sastancima, FAA je ukinula zabranu, kao što se i očekivalo.“\nPovodom pokušaja puča u Turskoj, američka FAA je izdala zabranu svim obavljanja svih letova između SAD i Turske.\nFAASADTurkish AirlinesTurskazabrana letova


Hrabri predsednik uspeo da probije sve blokade i dođe do bolesnog deteta - Njuz.netNjuz.net\nBEOGRAD, 21. februar 2019, (Njuz) – Predsednik Srbije Aleksandar Vučić zadivio je po ko zna koji put celokupnu javnost svojom hrabrošću kada je juče, uprkos svim preprekama i blokadama, uspeo da se probije i slika sa bolesnim detetom na institutu Majka i dete.\nIako je dete bilo okruženo mnogobrojnim preprekama koje ga odvajaju od spoljnog sveta i već danima bilo zarobljeno u karantinu sa nekoliko obruča zaštite, predsednik je uspeo da se probije do njega i time još jednom pokazao da za njega ne postoje prepreke koje bi običnom čoveku inače predstavljale problem.\n– Ja nisam heroj, ja sam običan čovek koji je samo uradio ono što bi uradio svako na mom mestu – skromno je izjavila ova ljudska gromada na mestu predsednika republike – Da je bilo lako, nije, ali ako ste odlučni i uporni prepreke poput lekara koji vam govore da ne idete tamo i sestara koje se bacaju ispred vas – ne postoje – zaključio je predsednik.\nOsoblje ustanove Majka i dete koje je pokušalo da spreči predsednika da se probije do bolesnog mališana kaže da niikada nije videlo toliku upornost i istrajnost kod nekog posetioca.\nObično svi odustanu nakon naših molbi i pretnji, vučenja za rukav, objašnjenja da je reč o izuzetno složenoj situaciji koja može rezultirati i smrtnim ishodom, ali naš herojski predsednik se uopšte nije obazirao na nas, već je samo pohrlio ka mališanu kao da ne postojimo, kaže glavni lekar na odeljenju gde je predsednik probio i poslednji karantinski obruč oko bolesne dece.\nPrema poslednjim saznanjima, predsednik je zamolio građane da ne brinu za njegovo zdravlje jer je svesno uradio to što je uradio “znajući da postoji ogromna opasnost da se i sam razboli ali da je to bio rizik koji je svesno podneo kako bi se fotografisao sa bolesnim dečakom”.\nTagovi: Aleksandar Vučić, bolesno dete, institut za majku i dete\nGagi 21/02/2019 u 15:29\nZasto mu neko nije podmetnuo nogu da se razbije, pa u bolnici je, odmah bi ga sanirali i prevezli u Lazu? I majku, koja se isprecila, je eliminisao karate udarcem – sve za umetnost, za umetnicku fotografiju koja ce ostatibu analima…\nmilan (nisam odavde) 21/02/2019 u 17:10\nSlikanje sa bolesnim detetom im je uvek bila fora. Jedino su, ovog puta,odustali od žrtvovanja helikoptera i posade, da bi to i ostvarili !\namharac 21/02/2019 u 18:04\nne bih se kladio da je ovde samo dete bolesno\nmilan (nisam odavde) 21/02/2019 u 18:31\nDefinitivno nije. Al drugi bolesnik zaobilazi, u velikom luku, posete bolnicama gde bi ga zadržali na dužem lečenju!\nLjubisa 21/02/2019 u 20:54\novo sto je uradio, ukoliko su svi navodi tacni, predstavlja opasno ugrozavanje zivote i zdravlja deteta koje je pod takvom terapijom i od takvog oboljenja da i virus kijavice koji bi mu bio prenet moze da bude fatalan…sta ce ovaj covek jos uraditi, umislio je da je Bog?\nBane A 21/02/2019 u 20:14\nNadam se da ce AV da poseti i HIV odeljenje i da ce dobro da se izljubi sa pacijentima. To je lep marketinski potez.


Postavio: eTrebinje Petak, 17.09.2021. 0\nOsim toga, kada je riječ o aferi koja danima trese Srpsku, a kojom su, uz Zeljkovića, obuhvaćeni i vlasnik turističke agencije “Travel 4 fun” Saša Marković, direktor firme “Promeding” Dragan Dubravac i direktor “Procontrola” Slavko Bojić, sumnja se i da je medicinske maske Institut plaćao višestruko više od nabavne cijene, a što je prikrivano duplim fakturama.\nSvi oni su jutros iz Republičkog javnog tužilaštva, koje je za njih zatražilo pritvor, prebačeni u Okružni sud, koji je o tom prijedlogu trebalo da odlučuje u 13 časova, ali je ročište, na zahtjev advokata, odgođeno za 18 časova, tako da epilog nije bio poznat do zaključenja ovog broja “Nezavisnih novina”.\nNaši izvori ističu da je ovaj slučaj pod lupom policije još od juna prošle godine. Svemu je, ističu naši sagovornici, prethodilo potpisivanje konzorcijuma za uvoz zaštitne opreme i medicinskih maski. Ugovor o formiranju, navedeno je, potpisali su Bojić i Dubravac, svjesni da “Procontrol” nije registrovan za promet ove opreme.\nNaši sagovornici dodaju da se sumnja da je “Procontrol” 24. marta 2020, prije pokretanja javne nabavke, Institutu dostavio ponudu za nabavku 50.000 medicinskih respiratornih maski KN95, ukupno vrijednih 345.000 KM bez PDV-a.\n“Zeljković je osumnjičen da je u ime Instituta sproveo postupak javne nabavke pregovaračkim postupkom bez objave obavještenja, za nabavku 50.000 medicinskih respiratornih maski FFP2, procijenjene vrijednosti nabavke 345.000 KM bez PDV-a, utvrđujući količinu robe i vrijednost nabavke na osnovu ponude ‘Procontrola’ od 24. marta 2020. godine”, ističu naši izvori.\n“Sumnja se da je ‘Procontrol’, u skladu sa dogovorom da se višestruko uvećaju cijene maski od uvoznih, na način da se dva puta fakturišu kako bi se prikrila stvarna vrijednost, sve u namjeri da Institut prihvati ponudu, 27. marta 2020. dostavio ponudu ‘Medicinske respiratorne maske KN95, kao grupa ponuđača: ‘Procontrol’ Banjaluka i ‘Promeding’ Laktaši”, ističu izvori “Nezavisnih novina”.\n“Potom je, sumnja se, Zeljković potpisao ugovor za nabavku respiratornih maski sa grupom ponuđača koju je zastupao Bojić”, ističu naši izvori.\nNaši izvori dodaju da je maske iz Kine uvozilo preduzeće “Promeding” Laktaši, a potom ih “Procontrolu” fakturisalo po cijeni od 2,07 KM bez PDV-a po komadu, da bi ih potom “Procontrol” po višestruko uvećanoj cijeni isporučio Institutu.\n“Zato je Zeljković osumnjičen da je bez provjere tržišnih i nabavnih cijena maski ‘Procontrolu’ omogućio da dobije 241.500 KM, za koliko je oštećen budžet. Osim toga, Zeljkovića terete i da nije nadzirao prijem maski niti utvrdio da su umjesto medicinskih respiratornih maski isporučene maske bez odgovarajuće medicinske deklaracije, sertifikata i standarda”, ističu naši sagovornici.\nOsim toga, kako se sumnja, Marković i Dubravac su 5. aprila prošle godine zaključili ugovor o formiranju konzorcijuma, svjesni da “Travel 4 fun” nije registrovan za promet medicinske opreme.\nNaši izvori dodaju da je “Travel 4 fun” 9. aprila Institutu dostavio ponudu za nabavku 30.000 medicinskih zaštitnih odijela, te da jedno bez PDV-a košta 66 KM, tako da je ukupna cijena 1.980.000 bez PDV-a.\n“Kako se sumnja, Zeljković je 9. aprila 2020. godine sproveo pregovarački postupak bez objave obavještenja o nabavci, procijenjene vrijednosti 2,4 miliona bez PDV-a, utvrđujući količinu, specifikaciju robe i vrijednost nabavke na osnovu ponude ‘Travel 4 funa'”, pojašnjavaju naši izvori.\nTerete Zeljkovića i da je 9. aprila pozvao “Travel 4 fun” da učestvuje u nabavci, dok je ta agencija dan kasnije poslala ponudu kao grupa izvođača u sastavu “Travel 4 fun” i “Promeding”, nakon čega je direktor Instituta istog dana potpisao ugovor.\n“Travel 4 fun” ih je, dodaje se, prethodno kupio od jedne banjalučke firme po cijeni od 22,50 KM bez PDV-a. Tako je Zeljković, sumnjiče ga, firmi “Travel 4 fun” Banjaluka pribavio 550.000 KM, a na štetu budžeta Srpske.


Rezultat pretrage za pojam: Goran Rodić\nU Beogradu se u nekretnine najviše investiralo 2008.\nBEOGRAD - Najveći broj stambenih objekata izgrađen je 2012. kada je završeno 7.230 zgrada sa ukupno 721.036 kvadratnih metara.\nGrađevinska komora Srbije: Pretvorite CHF kredite u dinarske\nBEOGRAD - Kako su upozorili, u suprotnom bi moglo da bude aktivirano puno hipoteka, zbog nemogućnosti njihove otplate.\nSrpski građevinari očekuju da grade jeftine stanove\nBEOGRAD - Domaće građevinske firme, nakon što je premijer Vučić najavio gradnju jeftinih stanova, a posebno nakon katastrofalnih poplava koje su zadesile Srbiju, imaće pune ruke posla.\nAgencije: Cene stanova u Srbiji na minimumu\nBEOGRAD - Zanimljivo je da su se u Beogradu pojavili investitori koji tragaju za lokacijama na kojima bi da grade zgrade od 1.500 do 2.000 kvadrata.\nStanovi u Srbiji jeftiniji 30% u odnosu na 2008.\nBEOGRAD - Sporo izdavanje građevinskih dozvola, mala kupovna moć, skupi krediti i smanjenje stranih investicija samo su neki od uzroka.\nU Srbiji poskupljuju građevinski materijali\nBEOGRAD - Građevinski materijali poskupeće tokom godine za oko 20 odsto - procena je Udruženja za građevinarstvo Privredne komore Srbije.\nBEOGRAD - To je posledica činjenice da je izgradnja autoputa, koja se finansira iz azerbejdžanskog kredita, ugovorena bez prethodno spremljene projektne dokumentacije i tendera.\nStanovi u Beogradu i Novom Sadu jeftiniji, ali kupaca sve manje\nBEOGRAD - Poznavaoci prilika na tržištu nekretnina kažu da je potražnja najmanja u poslednjih nekoliko godina, zbog čega prognoziraju daljnji pad cena.\nRadovi na putevima su preplaćeni, oštećenja se javljaju već nakon 2-3 godine\nBEOGRAD - Standardi za auto-puteve su isti, što znači da je dobar deo radova izvedenih u Srbiji preplaćen, odnosno za uloženi novac dobili smo loš kvalitet, a zakonski okvir je takav da krivca nema.\nGotovo milion stanova pod hipotekom u Srbiji\nNOVI SAD - Kako objašnjava Goran Rodić, sekretar Odbora za građevinarstvo Privredne komore Srbije mnogi investitori će morati da snize cene stanova jer neće moći da servisiraju kredite.\nBeogradske nekretnine tek će biti jeftine\nBEOGRAD - Cene stanova u poslednje dve godine smanjene su i do 30 odsto, a od jeseni se može očekivati novo pojeftinjenje kvadrata, kažu u agencijama za nekretnine.\nPRIJE 492832 MIN\nPRIJE 550325 MIN\nPRIJE 750060 MIN\nPRIJE 1048577 MIN\nPRIJE 1316102 MIN\nPRIJE 1655739 MIN\nPRIJE 1670252 MIN\nPRIJE 3276264 MIN\nPRIJE 3621716 MIN\nPRIJE 3624103 MIN\nPRIJE 3654777 MIN\nPRIJE 3741406 MIN\nPRIJE 3761419 MIN\nPRIJE 4085318 MIN\nPRIJE 4087007 MIN\nPRIJE 4361951 MIN\nPRIJE 4517408 MIN\nPRIJE 4527561 MIN\nPRIJE 4532088 MIN\nPRIJE 4592254 MIN\nPRIJE 4596594 MIN\nPRIJE 4629513 MIN


BiH /Zatražena ostavka Fahrudina Solaka / Radio Sarajevo\nBiH / Zatražena ostavka Fahrudina Solaka\n28. 04. 2020. u 12:43:00 Radiosarajevo.ba\nSocijaldemokratska partija Bosne i Hercegovine zatražila je ''hitnu istragu u vezi sumnjive nabavke kineskih respiratora preko firme koja se bavi preradom voća''.\n''Tražimo odgovor ko je donio odluku o nabavci respiratora i izboru nabavljača, da li je to Fadil Novalić, Fahrudin Solak, Bakir Izetbegović iz sjene i da li je ovom prilikom konsultovana medicinska struka o vrsti respiratora? Također, javnost mora saznati da li su navedeni respiratori atestirani i da li postoji serviser opreme u firmi koja je nabavila uređaje koji će obavljati obavezni godišnji pregled? Također, vlada premijera Novalića bi morala dati odgovor u kojim referentnim bolnicama se koriste nabavljeni respiratori ili je SDA odlučila da će građani BiH biti pokusni kunići?\nJoš u toku kreiranja korona zakona, kao i svim razgovorima o upravljanju raspodjelom sredstava, a poučeni dugogodišnjom SDA praksom od ratnih donacija do danas, tražili smo potpunu transparentnost u dodjeli svih sredstava, ali i jednako tako smo uvijek tražili transparentnost pri javnim nabavkama'', saopćeno je iz SDP-a.\n''Tu trebaju nastaviti tužilaštvo i ostali organi, koji bi trebali otkriti kako su kupljeni respiratori bez znanja većine Kriznog štaba i preko firmi bliskih SDA. Navedene firme se ne bave nabavkom medicinske opreme i nisu na zvaničnoj listi Agencije za lijekove.\nNema drugog zaključka nego da je trenutna vlast jedva dočekala pandemiju kako bi preko Kriznog štaba narodne pare smjestila u džepove sebi podobnih „poslodavaca“. Želimo jasno i glasno reći da trenutni potezi se ne razlikuju od magičnih nestanaka miliona maraka donacija koje su u Bosni i Hercegovinu stizale iz svih dijelova svijeta. Danas se ponovo u BiH kriza i ljudska patnja, zaokupljenost ljudi vlastitim zdravljem, koristi da bi se u kutijama malina „švercali“ respiratori", navodi se u saopćenju.\n"Očito je da su ljudski životi sporedna stvar trenutnoj vlasti i to dokazuju svakim potezom. Bilo da se radi o algoritmima koji do smrti vode u krug, nabavci nepouzdanih testova sa velikim zakašnjenjem, pokušaju raspodjele sredstava općinama pod kontrolom HDZ-a i SDA ili nabavci sumnjivih respiratora preko fabrike za namještaj. Jedino interes i talovi ostaju glavni prioritet SDA i njenih inžinjera propasti zdravstvenog sistema'', saopćeno jeiz SDP-a.\nTagovi: SDP BiH Fahrudin Solak respiratori krizni štab Fadil Novalić Bakir Izetbegović vlast koronavirus\nAfere / I SIPA se uključila u provjeru nabavke respiratora putem "Srebrene maline"\nBiH / Magazinović: Da li je Srebrena malina registrovana za uvoz medicinske opreme


Objavljeno subota, 06 decembar 2014 17:51\nFudbaleri Berana pretrpljeli su minimalni poraz 1:0 od ekipe Grblja u utakmici koja je igrana u Radanovićima. Jedini gol na utakmici postigao je kapiten domaćih, Janković, u 71. minutu, nakon što je ekipa iz grada na Limu, minut ranije, ostala sa igračem manje u polju, kada je Rajkoviću pokazan crveni karton. Utakmicom protiv Grblja sastav Rada Vešovića je kao posljednji na tabeli, sa tri osvojena boda, završio jesenji dio prvenstva.\nObjavljeno četvrtak, 27 novembar 2014 07:00\nPobjeda rukometaša Rudara nad ekipom Berana obilježila je četvrto kolo Prve crnogorske lige jer u preostale dvije utakmice nije bilo pobjednika, a slobodna je bila ekipa aktuelnog šampiona države, Lovćena sa Cetinja.\nObjavljeno ponedeljak, 24 novembar 2014 07:00\nRukometaši Berana 2003 pobijedili su ekipu Budvanske rivijere rezultatom 25:22 (12:12), u posljednjem meču trećeg kola Prve crnogorske lige.\nUsljed višegodišnjeg problema koji Beranci imaju zbog nedostatka sportske dvorane, utakmica je igrana u Mojkovcu, a najzaslužniji za drugi trijumf izabranika Veska Raketića bio je Nemanja Drakulović sa osam, dok je gol manje postigao Milun Danić.\nObjavljeno nedelja, 23 novembar 2014 19:50\nFudbaleri Radničkog pretrpljeli su najubjedljiviji poraz u dosadašnjem dijelu šampionata. Ekipa iz Berana poražena je sa 4:0 od Bratstva u utakmici igranoj u Ljakovićima, u okviru 16. kola Druge crnogorske fudbalske lige.\n1.CFL: Beranci prekinuli seriju poraza\nObjavljeno subota, 22 novembar 2014 17:03\nPodjelom bodova sa Mogrenom, na gostovanju u Budvi, fudbaleri Berana prekinuli su seriju poraza i osvojili treći bod u dosadašnjem dijelu prvenstva. Uspjeh Beranaca je veći ako se ima u vidu da je Mogren već u 25. minutu imao vođstvo od 2:0, da bi izabranici Rada Vešovića, golovima Đukanovića i Vukićevića uspjeli da ostvare uspjeh.\nDRUGA LIGA: Radničkom falila sportska sreća


MS Industrial HP CF530A Black toner cena, cene Srbija, prodaja Beograd Novi Sad Niš\nMS Industrial HP CF530A Black toner cene\n- MS kompatibilni toner CF530A Podrzava HP MF 180 181 color seriju Kapacitet 1100... specifikacija\nMS kompatibilni toner CF530A Podrzava HP MF 180 181 color seriju Kapacitet 1100\ncena od 3.806,00 din\nEPonuda nije internet prodavnica već Vam omogućava da brzo i lako nađete MS Industrial HP CF530A Black toner po najjeftinijoj ceni. Naš cilj je da kupci budu što bolje informisani o ponudi MS Industrial toner HP CF530A Black na tržištu Srbije. Vrlo lako nalazite željeni proizvod za kategoriju Toneri cene, ne morate da lutate od sajta do sajta za MS Industrial Toneri, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za MS Industrial HP CF530A Black toner sa PRODAVCEM. EPonuda ne može da garantuje potpunu tačnost specifikacije i slika za MS Industrial HP CF530A Black toner. Pre kupovine, podatke za MS Industrial toner HP CF530A Black proverite na sajtu PROIZVOĐAČA.


Rezultat pretrage: aksesoari\n02.05.2022 Moda - Aksesoari\n10 pletenih torbi koje će uneti dah leta vašim stajlinzima\nPletene torbe su se vratile osveženije nego ikad.\n01.05.2022 Moda - Aksesoari\nTorbe koje su ove sezone osvojile srca modnih insajdera\nPogledajte koje su se torbe izdvojile iz kolekcija za proleće 2022.\n29.04.2022 Moda - Aksesoari\nBoja sladoleda od limuna je najnežnija nijansa sezone, koja ide bukvalno...\nPrvi meseci dugo očekivanog proleća nisu bili najtopliji i najvedriji, pa u iščekivanju sunčanih dana, nudimo da nedostatak vitamina D nadoknadite uz pomoć jedne od glavnih boja sezone.\n28.04.2022 Moda - Aksesoari\nGde pronaći jednostavne bele patike koje će uvek biti relevantne\nKonačno možemo zaboraviti na „ružne patike“!\n22.04.2022 Moda - Aksesoari\nOva Chanel torba je nova opsesija trendi devojaka\nKao i svaka Chanel revija, i ova za sezonu proleće/leto 2022. oduševila nas je svojim dodacima i svim it komadima za koje od prvog trenutka znamo da će postati viralni.\n20.04.2022 Moda - Aksesoari\nProlećni aksesoari iz H&M-a koje svaka devojka zaslužuje da ima u svojo...\nAksesoari koji će prolećni autfit učiniti posebnim.\n16.04.2022 Moda - Aksesoari\nProlećne cipele koje savršeno pristaju uz midi suknje\nKoje cipele bi modni insajderi izabrali za kombinovanje sa midi suknjama?\n15.04.2022 Moda - Aksesoari\nNajelegantnije baletanke koje možete nositi u proleće\nPostoji par ženskih cipela koje posebno povezujemo sa prolećnom sezonom.\nBulgari predstavlja očaravajuću tijaru u čast platinastog jubileja kraljice Elizabete\nPortret Merilin Monro je najskuplje umetničko delo ikada prodato na aukciji\nMamutska italijanska superjahta ruskog milijardera sa šest bazena je postala „nevidljiva“


Zaharova: Novi START što prije, spremni na kontakt sa SAD-om\nRusija i SAD potpisale su Sporazum o smanjenju strateškog ofanzivnog naoružanja, koji je na snazi do 5. februara ako se ne postigne novi.\nPrema uslovima sporazuma START Rusija i SAD se obavezuju da će smanjiti svoje strateško ofanzivno naoružanje (Reuters)\nMoskva je spremna na hitan kontakt sa Washingtonom kako bi Sporazum o strateškom ofanzivnom naoružanju što brže bio produžen na pet godina, izjavila je danas glasnogovornica ruskog Ministarstva vanjskih poslova Marija Zaharova.\n“Spremni smo da uspostavimo kontakt između ruskog i američkog ministarstva vanjskih poslova ne gubeći vrijeme, kako bismo potpisali produženje sporazuma Novi START. To treba učiniti što prije, s obzirom na to da sporazum ističe 5. februara”, rekla je Zaharova, prenosi Tanjug pozivajući se na rusku novinsku agenciju Tass.\n“Takvo opredjeljenje možemo samo da pozdravimo. Rusija se dosljedno zalagala i zalaže za donošenje takve odluke“, navela je Zaharova.\nGlasnogovornik Kremlja Dmitrij Peskov je ranije danas pozdravio namjere novog predsjednika SAD-a Joea Bidena da produži američko-ruski sporazum o kontroli nuklearnog naoružanja, Novi START, ali je dodao da Moskva želi da vidi konkretne prijedloge iz Washingtona.\nStrateško ofanzivno naoružanje\nGlasnogovornica Bijele kuće Jen Psaki je jučer rekla da se američke vlasti zalažu za produženje sporazuma START 3 na pet godina.\nSporazum je na snazi do 5. februara ove godine, osim ako ne bude zamenjen naknadnim sporazumom prije tog datuma. Može se produžiti za najviše pet godina (odnosno do 2026. godine) uz obostranu saglasnost.\nSAD predlaže Rusiji produženje važenja sporazuma Novi START\nČelnici evropskih institucija istaknuli su da Evropa ima „novog prijatelja” u Bijeloj kući i pozvali Bidena u posjetu Briselu.\nUgovor o otvorenom nebu na snazi je od 2002. i omogućava državama članicama da otvoreno prikupljaju informacije o vojnim snagama i aktivnostima drugih članica.


Darko Lazović povređen, napustio reprezentaciju Srbije pred meč sa Portugalijom\nSrbija oslabljena pred „lisabonsku bitku“\nFudbalska reprezentacija Srbije, koja 14. novembra u Lisabonu bije odlučujuću bitku za direktan plasman na Svetsko prvenstvo u Kataru naredne godine, neće moći da računa na Darka Lazovića. Iskusni univerzalac otpao je zbog povrede.\nStavio se as Verone na raspolaganje selektoru Draganu Stojkoviću Piksiju, hteo je svim srcem da bude sa Orlovima, ali je povreda bila jača od želje.Nekadašnji član Crvene zvezde koji pokriva celu desnu stranu, po kojoj neumorno šparta napred-nazad, morao je da se vrati u Italiju, što je saopštio klub.„Verona objavljuje da je u dogovoru sa medicinskim osobljem reprezentacije Srbije Darko Lazović napustio Staru Pazovu i da se vratio u Veronu. U narednih nekoliko dana će se nastaviti sa terapijama i njegovo stanje biće praćeno iz dana u dan“, navedeno je u saopštenju italijanskog kluba.Ekspresno je Piksi reagovao i među Orlove je pozvan bek Fiorentine Aleksa Terzić. Ipak, jasno je da on neće dejstvovati po toj desnoj strani, jer je reč o levom beku, pa ostaje da se vidi za koga će se selektor opredeliti 14. novembra na stadionu „Žoze Alvalade“ u sudaru sa Kristijanom Ronaldom i ostalim zvezdama.\n© Foto : FSSFudbaleri Srbije protiv Katara\nFudbalska reprezentacija Srbije koja 14. novembra u Lisabonu bije odlučujuću bitku za direktan plasman na Svetsko prvenstvo u Kataru naredne godine, neće moći da računa na Darka Lazovića. Iskusni univerzalac otpao je zbog povrede.\nStavio se as Verone na raspolaganje selektoru Draganu Stojkoviću Piksiju, hteo je svim srcem da bude sa Orlovima, ali je povreda bila jača od želje.\nNekadašnji član Crvene zvezde koji pokriva celu desnu stranu, po kojoj neumorno šparta napred-nazad, morao je da se vrati u Italiju, što je saopštio klub.\n„Verona objavljuje da je u dogovoru sa medicinskim osobljem reprezentacije Srbije Darko Lazović napustio Staru Pazovu i da se vratio u Veronu. U narednih nekoliko dana će se nastaviti sa terapijama i njegovo stanje biće praćeno iz dana u dan“, navedeno je u saopštenju italijanskog kluba.\nEkspresno je Piksi reagovao i među Orlove je pozvan bek Fiorentine Aleksa Terzić. Ipak, jasno je da on neće dejstvovati po toj desnoj strani, jer je reč o levom beku, pa ostaje da se vidi za koga će se selektor opredeliti 14. novembra na stadionu „Žoze Alvalade“ u sudaru sa Kristijanom Ronaldom i ostalim zvezdama.\nMitar – srpski „kralj golova“ /video/\n8 Novembar, 19:41\n„Selektor nam je ugradio pobednički mentalitet“\n8 Novembar, 16:05\nOtkriveno gde je završila poslednja „relikvija“ velike Jugoslavije\n8 Novembar, 12:43